tripathysagar/odia_wiki huggingface dataset:
ଲ୍ୟୁଟେନାଣ୍ଟ କର୍ଣ୍ଣେଲ ଅର୍ଦଶିର ବୁର୍ଜୋରଜୀ ତାରାପୋର‌, ପବୀଚ  (୧୮ ଅଗଷ୍ଟ ୧୯୨୩ - ୧୬ ସେପ୍ଟେମ୍ବର ୧୯୬୫) ଭାରତୀୟ ସେନାର ଜଣେ ଅଧିକାରୀ ଥିଲେ ଏବଂ ସାହସିକତା ପାଇଁ ଭାରତର ସର୍ବୋଚ୍ଚ ପୁରସ୍କାର ପରମବୀର ଚକ୍ର ପାଇଥିଲେ  । ପୁନାରେ ପାଠପଢ଼ା ସାରି ସେ ହାଇଦ୍ରାବାଦ ସେନାରେ ଯୋଗ ଦେଇଥିଲେ ଏବଂ ଜାନୁଆରୀ ୧୯୪୨ରେ ନିଯୁକ୍ତି ପାଇଥିଲେ । ଆରମ୍ଭରେ ସେ ପଦାତିକ ବାହିନୀରେ ଯୋଗ ଦେଇଥିଲେ ହେଁ ପରେ ତାଙ୍କୁ ପ୍ରଥମ ହାଇଦ୍ରାବାଦ ଇମ୍ପେରିଆଲ୍ ସର୍ଭିସ୍ ଲାନ୍ସର୍ସ ନାମକ ଏକ ସୁରକ୍ଷା ରେଜିମେଣ୍ଟକୁ ବଦଳି କରାଯାଇଥିଲା । ଦ୍ୱିତୀୟ ବିଶ୍ୱଯୁଦ୍ଧ ସମୟରେ ତାରାପୁରରେ ମଧ୍ୟପ୍ରାଚ୍ୟରେ କାର୍ଯ୍ୟା କରିଥିଲେ । ୧୯୪୮ ମସିହାରେ ହାଇଦ୍ରାବାଦ ରାଜ୍ୟ ଭାରତରେ ଯୋଗ ହେବା ପରେ ତାରାପୋର ଭାରତୀୟ ସେନାରେ ଯୋଗ ଦେବା ପାଇଁ ମନୋନୀତ ହୋଇଥିଲେ । ୧୯୫୧ ମସିହା ଏପ୍ରିଲ ମାସରେ ସେ ପୁନର୍ବାର ନିଯୁକ୍ତି ପାଇଥିଲେ ଏବଂ ପୁନା ହର୍ସ ରେଜିମେଣ୍ଟର ୧୭ତମ ବାଟାଲିୟନରେ ନିୟୋଜିତ ହୋଇଥିଲେ । ପରେ ସେ ଯୁକ୍ତରାଜ୍ୟରେ ସେଞ୍ଚୁରିଆନ୍ ଟ୍ୟାଙ୍କରେ ଏକ ପ୍ରଶିକ୍ଷଣ ପାଠ୍ୟକ୍ରମରେ ଯୋଗ ଦେଇଥିଲେ । ୧୯୬୫ର ଭାରତ-ପାକିସ୍ତାନ ଯୁଦ୍ଧ ସମୟରେ ୧୭ ହର୍ସ ସିଆଲକୋଟରେ ଯୁଦ୍ଧକାର୍ଯ୍ୟ ଦେଖିଥିଲା । ତାରାପୋର ସେପ୍ଟେମ୍ବର ୧୧ରୁ ୧୬ ସେପ୍ଟେମ୍ବର ମଧ୍ୟରେ ଅନେକ ଟ୍ୟାଙ୍କ ଯୁଦ୍ଧରେ ରେଜିମେଣ୍ଟର ନେତୃତ୍ୱ ନେଇଥିଲା ଏବଂ ସେପ୍ଟେମ୍ବର ୧୬ରେ ବୁତୁର-ଡୋଗରାନ୍ଦିଠାରେ ଏଭଳି ଏକ ଯୁଦ୍ଧରେ ସହିଦ ହୋଇଥିଲେ । ତାଙ୍କ ନେତୃତ୍ୱରେ ରେଜିମେଣ୍ଟ ୬୦ଟି ପାକିସ୍ତାନୀ ଟ୍ୟାଙ୍କ ନଷ୍ଟ କରିଥିବା ବେଳେ ଭାରତୀୟମାନେ ୯ଟି ଟ୍ୟାଙ୍କ ହରାଇଥିଲେ ।
ଡୀସା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ବନସ୍ କନ୍ଥ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଡୀସା ସହରର ମୋଟ ଜନସଂଖ୍ୟା ୮୩୩୪୦ ଅଟେ । ସେଥି ମଧ୍ୟରୁ ୫୨.୮୨% ଜଣ ପରୁଷ ହୋଇଥିବା ବେଳେ ୪୭.୧୮% ଜଣ ନାରୀ ଅଟନ୍ତି । ଡୀସାର ସାକ୍ଷରତା ହାର ୬୦.୯୫% ଅଟେ । ଏହା ଜାତୀୟ ହାରଠାରୁ ୩.୮୯% ପ୍ରତିଶତ ଅଧିକ ଅଟେ । ସେଥିରୁ ୩୬.୬୫% ପ୍ରତିଶତ ପୁରୁଷ ଓ ୨୪.୩୦% ନାରୀ ଅଟନ୍ତି । ୧୫.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଡୀସାର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଡୀସାରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୧୯.୬ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୩୩.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୬୦୨.୩ / ହୋଇଥାଏ ।
ଲାମିଭୁଡିନ/ନେଭିରାପିନ/ସ୍ଟାଭୁଡିନ  (ଇଂରାଜୀ ଭାଷାରେ ବା 3 4 ) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ବ୍ୟବ‌ହାର କରାଯାଏ  । ଏହା ଏକ ସ୍ଥିରୀକୃତ ମାତ୍ରାର ମିଶ୍ରିତ ଔଷଧ   ଯେଉଁଥିରେ ଲାମିଭୁଡିନ, ନେଭିରାପିନ ଓ ସ୍ଟାଭୁଡିନ ଅଛି । ଏହା ଏକ‌କ ଭାବରେ ବା ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ   ଔଷଧ ସ‌ହିତ ଦିଆଯାଏ । ଦିନ‌କୁ ଦୁଇଥର ପାଟିରେ ଦିଆଯାଏ । ଏହା ଔଷଧ ସାଧାରଣତଃ ଦେହ ସ‌ହନ କରିପାରେ । ଏହାର ଉପାଦାନମାନଙ୍କର ପାର୍ଶ୍ୱ ପ୍ରତିକ୍ରିୟା ହୋଇପାରେ । ପାର୍ଶ୍ୱ ପ୍ରତିକ୍ରିୟାରେ ରାସ, ଅଗ୍ନାଶୟ ପ୍ରଦାହ ଓ ଉଚ୍ଚସ୍ତର ରକ୍ତ ଲାକ୍ଟେଟ  ‌ ହୋଇପାରେ । ଯକୃତ ସମସ୍ୟା   ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ ନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ନ ଥିବାରୁ ଯଦି ସମ୍ଭବ ଦ୍ୱିତୀୟ ତ୍ରୈମାସିକରୁ ଦେବା ଆରମ୍ଭ କରାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ କ୍ରୟ ମୂଲ୍ୟ ପ୍ରାୟ ୯.୫୬ ଆମେରିକୀୟ ଡଲାର । ସନ ୨୦୧୫ ସୁଦ୍ଧା ଏହି ଔଷଧ ଯୁକ୍ତରାଷ୍ଟ୍ର ଆମେରିକାରେ ମିଳୁନାହିଁ ।
ପୋର୍ଟ ବ୍ଲେୟର, କେନ୍ଦ୍ରଶାସିତ ଆଣ୍ଡମାନ ଓ ନିକୋବର ଦ୍ୱୀପପୁଞ୍ଜର ରାଜଧାନୀ ଅଟେ।
ଲାଲ ଟୁକ୍ ଟୁକ୍ ସାଧବବୋହୂ, ୨୦୦୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମିତ ରାଉତ । ସୁନୀଲ ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଓ ଅନୁ ଚୌଧୁରୀ । କାଜଲ ମିଶ୍ର, ବବି ମିଶ୍ର, ଦେବୁ ବୋଷ, ବିଜୟ ମହାନ୍ତି, ଦେବଯାନୀ, ପିଣ୍ଟୁ ନନ୍ଦ, ତନ୍ଦ୍ରା ରାୟ, କୁନା ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ ଅନୁ ଚୌଧୁରୀ କାଜଲ ମିଶ୍ର ବବି ମିଶ୍ର ଦେବୁ ବୋଷ ବିଜୟ ମହାନ୍ତି ଦେବଯାନୀ ପିଣ୍ଟୁ ନନ୍ଦ ତନ୍ଦ୍ରା ରାୟ କୁନା ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁବାସ ରାମ । ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ପମି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗେଫିଟିନିବ, ଏକ ବେପାର ନାମ ଇରେସା, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସେହି କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ଏପିଡର୍ମାଲ ବୃଦ୍ଧି ଫ୍ୟାକ୍ଟର ରିସେପ୍ଟରର କିଛି ପରିବର୍ତ୍ତନ ବା ମ୍ୟୁଟେସନ ହୋଇଥାଏ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାଶ, ତରଳ ଝାଡ଼ା, ବାନ୍ତି, ଅଇ, ଜ୍ୱର, ପାଟି ପ୍ରଦାହ, ଆଖି ସମସ୍ୟା, ଯକୃତ ସମସ୍ୟା ଏବଂ ବୃକ୍‌କ ସମସ୍ୟା ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟରସ୍ଟିସିଆଲ ଫୁସଫୁସ ରୋଗ ଏବଂ ବନ୍ଧ୍ୟାକରଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଏବଂ ଇଜିଏଫଆର/ ଇନହିବିଟର । ଆମେରିକାରେ ୨୦୦୩ ମସିହାରେ ଏବଂ ୨୦୦୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଗେଫିଟିନିବ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଚିଠାରେ ଏହି ଔଷଧ ସ୍ଥାନ ପାଇଛି ଓ ଏହା ଏର୍ଲୋଟିନିବ ବଦଳରେ ବ୍ୟବ‌ହୃତ ହୋଇପାରେ । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ଔଷଧର ଏକ ମାସ ପାଇଁ ଖର୍ଚ୍ଚ ପ୍ରାୟ ୨,୨୦୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮,୧୦୦ ଡଲାର ଅଟେ ।
ଭାରତ ପେଟ୍ରୋଲିୟମ କର୍ପୋରେଟ ଲିମିଟେଡ଼   ଭାରତରେ ରାଜ୍ୟ ମାନଂକରେ ଅଏଲ ଏବଂ ଗ୍ୟାସଯୋଗାଇ ଥାଏ, କମ୍ପାନୀର ମୁଖ୍ୟ କାର୍ଯ୍ୟଳୟ ମୁମ୍ବାଇ, ମହାରାଷ୍ଟ୍ରରେ ଅବସ୍ଥିତ।ଦେଶର ପ୍ରମୁଖ ସହର ମୁମ୍ବାଇ ଓ କୋଚିରେ ରିଫାଇନାରୀ କାର୍ଯ୍ୟ ସମ୍ପାଦନ ହଉଚି। ୨୦୧୫ରେ ହୋଇଥିବା 500 ବିଶ୍ୱ ର୨୮୦ତମ କର୍ପୋରେସନ ସ୍ଥାନରେ ଅଛି। ଇତିହାସ ୧୮୮୮ରେ ଶିଳ୍ପକ୍ଷେତ୍ରରେ ବିପୁଳ ଅଗ୍ରତି, ଦକ୍ଷିଣ ଏସିଆ ମାର୍କେଟରେ ବର୍ମା ଅଏଲ କମ୍ପାନୀ ମୁଖ୍ୟ ଥିଲା। ୧୯୨୮ରେଏସିଆଟିସି ପେଟ୍ରୋଲିୟମ କମ୍ପାନୀ  (ଭାରତ)ବର୍ମା ଅଏଲ କମ୍ପାନୀ ସହ ସହଯୋଗ/ଚୁକ୍ତି କରିଥିଲେ ।ବର୍ମା କମ୍ପାନୀ ତେଲ ମହଜୁଦ ରଖିଲା ଓ ସବୁ ଆଡ଼େ ବିତରଣ କଲା। ବର୍ମା କମ୍ପାନୀ ମୁଖ୍ୟ କିରୋସିନ ମାର୍କେଟରେ ବିକ୍ରି କଲା। ୨୪ ଜାନୁୟାରୀ ୧୯୮୬ରେ ବର୍ମା କମ୍ପାନୀ ଭାରତ ସରକାରକୁ କ୍ଷମତା ଦେଲା ଭାରତ ରିଫାଇନାରୀ ଲିମିଟେଡ଼ କୁ। ୦୧ଅଗଷ୍ଟକୁ ତା ନୂଆ ନାମ ଭାରତ ପେଟ୍ରୋଲିୟମ କୋଅପରେସନ ଲିମିଟେଡ଼ ରହିଲା।ଏହା ଭାରତର ପ୍ରଥମ ସ୍ଥାୟୀ ରେଫିଇନାରୀ ବମ୍ବେ ହାଇ। ୨୦୦୩ରେ ଅର୍ଜୀକୁ ମାନି ସୁପ୍ରିମକୋର୍ଟ ବାଧା ଦେଇଥିଲେ ହିନ୍ଦୁସ୍ତାନ ପେଟ୍ରୋଲିୟମ ଏବଂ ଭାରତ ପେଟ୍ରୋଲିୟମକୁ ସରକାରୀ କରଣରୁ ଘରୋଇ କରଣ କରିବାକୁ ସାଂସଦରେ ବିନା ବିଲ ଆଗତ କରି। ଉପଦେଶ ଅନୁସାରେ, ରାଜେନ୍ଦ୍ର ସାଚାର ଏବଂ ପ୍ରଶାନ୍ତ ଭୂଷଣ କହିଥିଲେ,କେବଳ ରାସ୍ତା କମ୍ପାନୀ ଯଦି ପୁଞ୍ଜି ହ୍ରାସ କରିବା/ବିକ୍ରି କରିବ,କମ୍ପାନୀକୁ ଅଧିନିୟମ ଅନୁସାରେ ଖାରଜ/ରଦ୍ଧ କରାଯିବ ଯାହା ୧୯୭୦ରେ ରାଷ୍ଟ୍ରୀୟକରଣ ହୋଇଥିଲା। ଫଳାଫଳ ହେଲା କି ,ସରକାର ମୁଖ୍ୟ ଯିଏ କି ଦୁଇଟି ଯାକକୁ ବାଧ୍ୟ କରି ଘରୋଇ କରଣ କରି ପାରିବେ। କାର୍ଯ୍ୟ ସଂପାଦନ ଭାରତ ପେଟ୍ରୋଲିୟମ ରେଫିଇନାରୀ ନିମ୍ନ କାର୍ଯ୍ୟ ସମ୍ପାଦନ : ମୁମ୍ବାଇ ରିଫାଇନାରୀ : ମୁମ୍ବାଇ, ମହାରାଷ୍ଟ୍ର ନିକଟରେ ଅବସ୍ଥିତ ।ଏହାର କ୍ଷମତା ୧୨ ଏବଂ ;ମିଲିୟନ ମେଟ୍ରିକ ଟନ ବର୍ଷକୁ । କୋଚି ରିଫାଇନାରୀ : କୋଚି, କେରଳ ନିକଟରେ ଅବସ୍ଥିତ।ଏହାର କ୍ଷମତା୯.୫ ଏବଂ ; ମିଲିୟନ ମେଟ୍ରିକ ଟନ ପ୍ରତି ବର୍ଷ । ବୀଣା ରିଫାଇନାରୀ : ବୀଣା , ସାଗର ଜିଲ୍ଲା, ମଧ୍ୟପ୍ରଦେଶ ନିକଟରେ ଅବସ୍ଥିତ ।ଏହାର କ୍ଷମତା ୬ ଏବଂ ; ମିଲିୟନ ମେଟ୍ରିକ ଟନ ପ୍ରତି ବର୍ଷ।ଏହାର କାର୍ଯ୍ୟ ସମ୍ପାଦନଭାରତ ଓମାନ ରେଫିଇନାରୀସ୍ ଲିମିଟେଡ଼ଦ୍ୱାରା ପରିଚ ଳିତ ହୁଏ,ଭାରତ ପେଟ୍ରୋଲିୟମ ଏବଂ ଓମାନ ଅଏଲ କମ୍ପାନୀ ଦୁଇଟି ଯାକ ମିଳିତ ଉଦ୍ୟମରେ କାର୍ଯ୍ୟକାରୀ ହେଲା। ନୁମାଲିଗଡ଼ ରିଫାଇନାରୀ : ନୁମାଲିଗଡ଼ , ଆସାମ, ଏହାର କ୍ଷମତା୩ ଏବଂ ;ମିଲିୟନ ମେଟ୍ରିକ ଟନ ପ୍ରତି ବର୍ଷ।
ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ  (ଇଂରାଜୀ ଭାଷାରେ ବା ବା ) ଏକ ଦୀର୍ଘକାଳୀନ ବେମାରୀ ଯେଉଁଥିରେ ପାକସ୍ଥଳୀର ଖାଦ୍ୟ ପଛକୁ ଫେରି ଏସୋଫେଗସ   ଭିତରକୁ ପଶିଆସିବା ଯୋଗୁ ଲକ୍ଷଣ ବାହାରେ ବା ରୋଗ ଜଟିଳ ହୁଏ  । ଏହି ରୋଗର ଲକ୍ଷଣ: ପାଟିରେ ଏସିଡ ସ୍ୱାଦ ହୁଏ, ଛାତି ଜ୍ୱାଳା  , ଦୁର୍ଗନ୍ଧ ଶ୍ୱାସ, ବାନ୍ତି, ଛାତି ଯନ୍ତ୍ରଣା  , ଶ୍ୱାସ ସମସ୍ୟା ଓ ଦନ୍ତକ୍ଷୟ ହୁଏ । ରୋଗ ଜଟିଳ ହେଲେ ଏସୋଫେଜାଇଟିସ  , ଏସୋଫେଜିଆଲ ସ୍ଟ୍ରିକଚର   ଓ ବାର୍ନେଟ ଏସୋଫେଗସ    '   ହୁଏ । ମୋଟାପଣ, ଗର୍ଭାବସ୍ଥା, ଧୂମ୍ରପାନ  , ହିଆଟସ ହାର୍ନିଆ  , ଓ କେତେକ ଔଷଧ ସେବନ କଲେ ଏହି ରୋଗ ସଙ୍କଟ ସୃଷ୍ଟି ହୋଇପାରେ। ସଙ୍କଟଦାୟକ ଔଷଧମାନଙ୍କ ନାମ ଯଥାକ୍ରମେ:- ଆଣ୍ଟିହିସ୍ଟାମିନ , କ୍ୟାଲସିଅମ ଚ୍ୟାନେଲ ବ୍ଲକର  , ଆଣ୍ଟିଡିପ୍ରେସାଣ୍ଟ  , ନିଦ୍ରା ଔଷଧ । ପାକସ୍ଥଳୀ ଓ ଏସୋଫେଗସ ମିଳନ ସ୍ଥଳରେ ଥିବା ସ୍ଫିଙ୍କଟର ବା ସଂକୋଚକ ପେଶୀ ସଠିକ ଭାବେ କାମ ନ କରୁଥିଲେ ଏହି ଅବସ୍ଥା ସୃଷ୍ଟି ହୁଏ । ସାଧାରଣ ଚିକିତ୍ସାରେ ଭଲ ନ ହେଲେ ଗାସ୍ଟ୍ରୋସ୍କୋପି  , ଅପର ଜିଆଇ ସିରିଜ  , ଏସୋଫେଜିଆଲ ପିଏଚ ମୋନିଟରିଙ୍ଗ   ବା ଏସୋଫେଜିଆଲ ମାନୋମେଟ୍ରି   କରାଯାଏ । ଜୀବନ‌ଚର୍ଯ୍ୟାର ପରିବର୍ତ୍ତନ, ଔଷଧ ଓ କ୍ୱଚିତ ଅପରେଶନ- ଏହି ତିନି ଉପାୟରେ ଏହି ରୋଗର ଚିକିତ୍ସା କରାଯାଏ । ଖାଇବାର ୩ ଘଣ୍ଟା ପର ପର୍ଯ୍ୟନ୍ତ ଶୋଇବ ନାହିଁ, ମୋଟା ହୋଇଥିଲେ ଓଜନ କମେଇବ, ଧୂମ୍ରପାନ ବନ୍ଦ କରିବା ଓ କେତେକ ଖାଦ୍ୟ ନ ଖାଇବା - ଏହି ଜୀବନ‌ଚର୍ଯ୍ୟା ଅନୁସରଣ କରିବାକୁ ପଡ଼ିବ । ଆଣ୍ଟାସିଡ  , ଏଚ୨ ଆଣ୍ଟାଗୋନିସ୍ଟ   2 , ପ୍ରୋଟୋନ ପମ୍ପ ଇନହିବିଟର  , ଓ ପ୍ରୋକାଇନେଟିକ ଇତ୍ୟାଦି ଔଷଧ ଦିଆଯାଏ । ସାଧାରଣ ଚିକିତ୍ସାରେ ଆଦୌ ଭଲ ନ ହେଲେ ଅପରେଶନ ଚିନ୍ତା କରାଯାଏ । ପଶ୍ଚିମ ପୃଥିବୀର ପ୍ରାୟ ୧୦ରୁ ୨୦% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ଉଲ୍ଲେଖନୀୟ ଲକ୍ଷଣ ବା ଜଟିଳତା ନ ଥାଇ ମଧ୍ୟ ଏହି ରୋଗ ସାଧାରଣତଃ ଦେଖାଯାଏ । ସନ ୧୯୩୫ରେ ଏହି ରୋଗ ବିଷୟ ପ୍ରଥମେ ଆସର ଉଇଙ୍କେଲସ୍ଟେନ   ପ୍ରଥମେ ବର୍ଣ୍ଣନା କରିଥିଲେ । ଏହାର ଲକ୍ଷଣ ଗୁଡ଼ିକ ସନ ୧୯୨୫ରେ ବର୍ଣ୍ଣନା କରାଯାଇଥିଲା ।
କୁମାର ମହାନ୍ତି  (୧୯୪୧ -୧୯୯୫) ଜଣେ ଓଡ଼ିଆ କବି ଥିଲେ  । ସେ ଅନାମ କବିତା ଆନ୍ଦୋଳନର ଆନ୍ଦୋଳନର ସୂତ୍ରଧର ଥିଲେ । ସେ ଓ ତାଙ୍କର ଅନ୍ୟ ୪ ଜଣ ବନ୍ଧୁ ମିଶି ୧୯୬୯ ମସିହାରେ ଅନାମ କବିତା ଗୋଷ୍ଠୀ ଗଠନ କରି ଅନାମ କବିତା ଆନ୍ଦୋଳନର ଆନ୍ଦୋଳନର ମୂଳଦୂଆ ପକାଇଥିଲେ । ଜୀବନୀ କୁମାର ମହାନ୍ତିଙ୍କର ପ୍ରକୃତ ନାମ ଥିଲା କୃଷ୍ଣଚନ୍ଦ୍ର ମହାନ୍ତି ଓ ସେ ପୁରୀ ଦଈତାପଡ଼ା ସାହିର ଲୋକ ଥିଲେ । ସେ ପୁଲିସ ଚାକିରୀରେ ଥିଲେ ଓ ତାଙ୍କୁ ସେ ଚାକିରୀରୁ ବହିଷ୍କୃତ କରାଯାଇଥିଲା । ୧୯୯୫ ଡିସେମ୍ବର ୧୯ ତାରିଖରେ କୁମାର ମହାନ୍ତିଙ୍କ ପରଲୋକ ଘଟିଥିଲା ଓ ଏଥି ସହିତ ଅନାମ କବିତା ଆନ୍ଦୋଳନର ମଧ୍ୟ ଯବନିକା ପଡ଼ିଥିଲା । ୧୯୭୫ ମସିହାରେ କୁମାର ମହାନ୍ତିଙ୍କଦ୍ୱାରା ଏକ କବିତାର ଅଂଶ : କହନା କଥା କହନା କଥା କହିଲେ ଫିଟିବ ଅଡ଼ୁଆ ସୂତା ଫିଟିଲେ ଗୁମର ସବୁ ତ ପିତା ଭାଙ୍ଗିବ ତାଲା ବାନ୍ଧି ନେଇଯିବ ପୁଲିସବାଲାରେ ପୁଲିସବାଲା ।
ଶିବାନୀ ଭାଇ ଜଣେ ଭାରତୀୟ ଅଭିନେତ୍ରୀ, ମଡେଲ ଓ ଉପସ୍ଥାପିକା । ସେ ମୁଖ୍ୟତଃ ମାଲାୟାଲାମ, ତେଲୁଗୁ ଓ ତାମିଲ ଭାଷାର କଥାଚିତ୍ରରେ କାମ କରନ୍ତି । ଏହା ବ୍ୟତୀତ, ସେ ଜଣେ ଦୂରଦର୍ଶନର ଉପସ୍ଥାପିକା ଭାବରେ ମଧ୍ୟ କାମ କରନ୍ତି । ଅଭିନୟ ଜୀବନ ଶିବାନୀ ଜଣେ ଶିଶୁ କଳାକାର ଭାବରେ ୧୯୯୭ ମସିହାରେ କାମ କରିଥିଲେ । ୨୦୦୮ ମସିହାରେ, ସେ ମାମ୍ମୁଟିଙ୍କ ସହିତ ଅନ୍ନାନ ତମ୍ବି କଥାଚିତ୍ର ଜରିଆରେ ମାଲାୟଲମ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୦୯ ମସିହାରେ, ସେ ଜୟରାମଙ୍କ ସହିତ ତାଙ୍କର ତୃତୀୟ ମାଲାୟଲମ କଥାଚିତ୍ର ରହସ୍ୟ ପୋଲିସ୍‍‍ରେ କାମ କରିଥିଲେ । ତାଙ୍କ ୨ୟ କଥାଚିତ୍ର ବୁଲେଟ୍‌ରେ, ସେ ସୁରେଶ ଗୋପୀଙ୍କ ସହିତ କାମ କରିଥିଲେ । ସେ ତାମିଲ କଥାଚିତ୍ର ନାଙ୍ଗରେ କାମ କରିଥିଲେ ।
ସୁରାଟଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଗଙ୍ଗ‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁରାଟଗଡ଼ ୨୯.୩୨୨୭ ଉତ୍ତର ଅକ୍ଷାଂଶ ଓ ୭୩.୯୦୧୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁରାଟଗଡ଼ ସହରର ମୋଟ ଜନସଂଖ୍ୟା ୫୮୦୭୬ ଅଟେ । ସେଥି ମଧ୍ୟରୁ ୫୩.୪୯% ଜଣ ପରୁଷ ହୋଇଥିବା ବେଳେ ୪୬.୫୧% ଜଣ ନାରୀ ଅଟନ୍ତି । ସୁରାଟଗଡ଼ର ସାକ୍ଷରତା ହାର ୬୨.୮୫% ଅଟେ । ଏହା ଜାତୀୟ ହାରଠାରୁ ୧.୯୯% ପ୍ରତିଶତ ଅଧିକ ଅଟେ । ସେଥିରୁ ୩୭.୬୧% ପ୍ରତିଶତ ପୁରୁଷ ଓ ୨୫.୨୩% ନାରୀ ଅଟନ୍ତି । ୧୫.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁରାଟଗଡ଼ର ସରକାରୀ ଭାଷା ଅଟେ ।
ଓମପ୍ରକାଶ ମହାନ୍ତି, ଓଡ଼ିଶାର କଟକଠାରେ ଜନ୍ମିତ ଜଣେ ଓଡ଼ିଆ ସଙ୍ଗୀତକାର ତଥା ଗାୟକ । ଓମପ୍ରକାଶଙ୍କୁ ସଙ୍ଗୀତ ସାଧନା ଦିଗରେ ଗୁରୁ ନବୀନ ପଟ୍ଟନାୟକଙ୍କଠାରୁ ମାର୍ଗଦର୍ଶନ ମିଳିଥିଲା । ସେ ନିଜର ସଙ୍ଗୀତଜ୍ଞ ଜୀବନ ଆକାଶବାଣୀ କଟକର ଶିଶୁ ସଂସାର କାର୍ଯ୍ୟକ୍ରମରେ ସଙ୍ଗୀତ ପରିବେଷଣଦ୍ୱାରା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ସଙ୍ଗୀତଜ୍ଞ ପ୍ରଫୁଲ୍ଲ କରଙ୍କ ସହ ସଙ୍ଗୀତ ପରିବେଷଣ କରିଥିଲେ । ଯୁବ ବୟସରେ ସେ ପାଶ୍ଚାତ୍ୟ ସଙ୍ଗୀତ ପ୍ରତି ଆକର୍ଷିତ ହୋଇଥିଲେ ଓ ଗିଟାର ବଜାଇବାରେ ପାରଙ୍ଗମ ହୋଇପାରିଥିଲେ । ତାଙ୍କର ଗିଟାର ବଜାଇବାର ଦକ୍ଷତା ଦେଖି ଅକ୍ଷୟ ମହାନ୍ତି ତାଙ୍କୁ ନିଜ ସହ କାମକରିବାର ସୁଯୋଗ ଦେଇଥିଲେ । ସଙ୍ଗୀତକୁ ପେଷା କରିବା ପାଇଁ, ଭାରତୀୟ ବାୟୁସେନାର ଚାକିରିକୁ ପ୍ରତ୍ୟାଖ୍ୟାନ କରିଥିବା ଓମପ୍ରକାଶ , ବର୍ତ୍ତମାନ ଆକାଶବାଣୀ କଟକରେ ଜଣେ ସଙ୍ଗୀତ ନିର୍ଦ୍ଦେଶକ ଭାବରେ କାର୍ଯ୍ୟରତ ।  'କାଳିଆ'  ନାମକ ଭଜନ କ୍ୟାସେଟରେ ସେ ପ୍ରଥମକରି ସଙ୍ଗୀତ ନିର୍ଦ୍ଦେଶନ ଦେଇଥିଲେ । ୨୦୦୫ ମସିହାର ଚଳଚ୍ଚିତ୍ର ଭାଗ୍ୟ ଚକ୍ର ମାଧ୍ୟମରେ ସେ ଓଡ଼ିଆ ଚଳଚ୍ଚିତ୍ର ଜଗତରେ ପାଦ ଦେଇଥିଲେ ଓ ଏହି ଚଳଚ୍ଚିତ୍ରର ସଙ୍ଗୀତ ତାଙ୍କୁ ଖୁବ ସଫଳତା ଆଣିଦେଇଥିଲା । ଏହି ଚଳଚ୍ଚିତ୍ର ପାଇଁ ତାଙ୍କୁ ୨୦୦୫ ମସିହାର ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶକ ଓ ରତିକାନ୍ତ ଶତପଥୀଙ୍କୁ ଶ୍ରେଷ୍ଠ ଗାୟକ ଭାବରେ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ହୋଇଥିଲା । ଚଳଚ୍ଚିତ୍ର ବ୍ୟତୀତ, ସଙ୍ଗୀତର ଅନ୍ୟାନ୍ୟ ମାଧ୍ୟମରେ ମଧ୍ୟ ସେ ଖୁବ ଚଳଚଞ୍ଚଳ ଅଛନ୍ତି । ଦେବଦାସ ଛୋଟରାୟଙ୍କ କବିତାକୁ ନେଇ ହାତୀ ସଜ କର ନାମରେ ଦୁଇଟି ଆଲବମରେ ଓମପ୍ରକାଶ ସଙ୍ଗୀତ ନିର୍ଦ୍ଦେଶନା କରିଛନ୍ତି । ଦେବଦାସ ଛୋଟରାୟଙ୍କର ଅନ୍ୟ ଲେଖାକୁ ନେଇ ନୂଆ ଲୁହ ପୁରୁଣା ଲୁହ ନାମରେ ଏକ ଆଲବମରେ ମଧ୍ୟ ସଙ୍ଗୀତ ନିର୍ଦ୍ଦେଶନା କରିଛନ୍ତି । ସେହିପରି ଓମାର ଖୟାମଙ୍କର  'ରୁବାୟତ' କୁ ସେ  'ରୁବାଇ'  ନାମର ଆଲବମଦ୍ୱାରା ସଙ୍ଗୀତ ରୂପ ଦେଇଛନ୍ତି । ରୁବାୟତର ଓଡି଼ଆ ଅନୂବାଦ କରିଛନ୍ତି ଦେବଦାସ ଛୋଟରାୟ । ମାୟାଧର ମାନସିଂହଙ୍କର କବିତାକୁ ନେଇ ମାୟା ଦର୍ପଣ ନାମରେ ଏକ ଆଲବମରେ ମଧ୍ୟ ସଙ୍ଗୀତ ନିର୍ଦ୍ଦେଶନା କରିଛନ୍ତି । ଅକ୍ଷୟ ମହାନ୍ତିଙ୍କର ଅବ୍ୟବହୃତ କବିତା ଗୁଡିକୁ ସେ ଦୀପ ଜଳେ ଦୀପ ଲିଭେ ନାମକ ଏକ ଆଲବମରେ ସଙ୍ଗୀତ ରୂପ ଦେଇଛନ୍ତି । ଓଡ଼ିଶାର ଲୋକଗୀତ, ପ୍ରାଚୀନ ଗୀତ, ସଙ୍ଗୀତ ଆଦିକୁ ଲୋକାଦୃତ କରିବା ପାଇଁ ଓମପ୍ରକାଶ ଚେଷ୍ଟିତ ।
କନ୍ଦସ୍ୱାମୀ ମନ୍ଦିର   :               ଭାରତର ତାମିଲନାଡୁ ପ୍ରଦେଶରେ ଥିବା ଚେନ୍ନାଇର ଜର୍ଜ ଟାଉନରେ ଅବସ୍ଥିତ ଏକ ହିନ୍ଦୁ ମନ୍ଦିର ଯାହା ପ୍ରଭୁ ମୁରୁଗାନଙ୍କୁ ସମର୍ପିତ ହୋଇଛି । ଏହାକୁ  ମୁଥୁ କୁମାର ସ୍ୱାମୀ ଦେବସ୍ଥାନମ  :                       ଓ ଲୋକପ୍ରିୟ ଭାବରେ କନ୍ଧ କୋଟ୍ଟମ   :         ମଧ୍ୟ କୁହାଯାଏ । ଏହାକୁ ତାମିଲନାଡୁ ସରକାରର ହିନ୍ଦୁ ରେଲିଯିଅସ ଆଣ୍ଡ ଚାରିଟେବଳ ଏଣ୍ଡାଓମେଣ୍ଟ ଡିପାର୍ଟମେଣ୍ଟ   :                       ପରିଚାଳନା କରନ୍ତି । ବିଭିନ୍ନ ଶିକ୍ଷାପ୍ରଦ ଅନୁଷ୍ଠାନମାନଙ୍କରେ ଯେପରିକି ପ୍ରାଥମିକ, ସେକେଣ୍ଡାରୀ ଓ କଲେଜରେ କନ୍ଧ କୋଟ୍ଟମ ତରଫରୁ ଗୀତ ଓ ସଙ୍ଗୀତ ଶିକ୍ଷା ଦିଆଯାଏ । ମନ୍ଦିର ତରଫରୁ ନିଶୁଳ୍କ କ୍ଲିନିକ ସେବା ଓ ଔଷଧ ମଧ୍ୟ ଦିଆଯାଏ । ଇତିହାସ ମୂଳ ମନ୍ଦିରଟି ୧୬୭୦ ମସିହାରେ  ମାରି ଚେଟ୍ଟିଆର  ତୋଳେଇଥିଲେ । ବର୍ତ୍ତମାନର ମନ୍ଦିର ପ୍ରାକ ୧୮୦୦ ଶତାବ୍ଦୀରେ ପଥରରେ ତିଆରି ହୋଇଥିଲା । ଏହା ପରେ ମନ୍ଦିରର ଅନେକ ଥର ନବୀକରଣ କରାଯାଇଛି ଓ ଏହା ନିକଟବର୍ତ୍ତୀ ଇଲାକାରେ ସର୍ବ ଶ୍ରେଷ୍ଠ ମନ୍ଦିର ଭାବରେ ବିବେଚନା କରାଯାଏ । ଆଠ ଏକର ଜାଗା ଉପରେ ମନ୍ଦିର ନିର୍ମିତ ହୋଇଛି । ମନ୍ଦିର ଜଳାଶୟକୁ ସାରବାନ ପୋଇଗଇ ଓ ସ୍ଥଳ ବିରୁକ୍ଷମ ବୃକ୍ଷକୁ ମାଗିଜହମ ଗଛ କହନ୍ତି । ପ୍ରସ୍ତର ଖୋଦେଇ ଅନୁସାରେ ମୁରୁଗାନଙ୍କର ମୂଳ ବିଗ୍ରହ ଆବିଷ୍କୃତ ହୋଇଥିଲା ଓ ଶ୍ରୀ କନ୍ଧ ସ୍ୱାମୀ ମନ୍ଦିର ପାଖରେ ଥିବା ଏକ ଟାଙ୍କିରୁ ଅଣାଯାଇଥିଲା । ଚେନ୍ନଇ   ମହାବଳିପୁରମ ରାସ୍ତାରେ ଏହି ବିଖ୍ୟାତ ମନ୍ଦିର ୧୬୭୦ ମସିହାରେ ବିଗ୍ରହ ସ୍ଥାପନ କରାଯାଇଥିଲା । ଦେବତା ୨୭ ଜାନୁଆରୀ ୨୦୧୭ରେ ଥିରୁ ପୋରୁରରୁ ପୁନରୁଦ୍ଧାର ହୋଇଥିବା  ଶ୍ରୀ କାର୍ତ୍ତିକେୟ କନ୍ଧ ସ୍ୱାମୀ  ଉଚ୍ଚତା ପ୍ରାୟ ୨ ଫୁଟ । ଶ୍ରୀ ଦେବସେନା ଓ ଶ୍ରୀ ବଳି ମୁଖ୍ୟ ଠାକୁରଙ୍କ ଦୁଇ ପାଖରେ ଅଛନ୍ତି । ମନ୍ଦିରର ପ୍ରବେଶ ଦ୍ୱାରରେ ଏକ ହଲ ଅଛି ଯାହାକୁ ପରିବେଦନ ମଣ୍ଡପମ କୁହାଯାଏ । ମଣ୍ଡପ ଦୁଇ ପାଖରେ ଗଣେଶଙ୍କର ଏକ ଠିଆ ହୋଇଥିବା ଓ ଏକ ବସିଥିବା ମୂର୍ତ୍ତି ଅଛି । ମଣ୍ଡପ ସାମନାରେ ଏକ ଧ୍ୱଜ ସ୍ତମ୍ଭ ଅଛି । ମଣ୍ଡପରେ ଗଣେଶ, ମିନାକ୍ଷୀ, ଇଦୁମ୍ବନ, ରାମଲିଙ୍ଗ ସ୍ୱାମୀଗଲ ଓ ପମ୍ବନ ସ୍ୱାମୀଗାଲ ପ୍ରତିମୂର୍ତ୍ତି ମିଳିଥାଏ ।
ଜଗମୋହନ ନାୟକ  (୨୫ ମଇ ୧୯୪୨ - ୧ ନଭେମ୍ବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗମୋହନ ନାୟକ ୧୯୪୨ ମସିହାର ମଇ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଟଙ୍କଧର ନାୟକ ଓ ପତ୍ନୀଙ୍କ ନାମ ଚନ୍ଦ୍ରପ୍ରଭା ନାୟକ । ରାଜନୈତିକ ଜୀବନ ଜଗମୋହନ ନାୟକ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଜଗମୋହନ ୨୦୧୨ ମସିହାର ନଭେମ୍ବର ୧ ତାରିଖରେ ୭୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବାର୍‌ପେଟା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ବର୍ପେତ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାର୍‌ପେଟା ୨୬.୩୨୨୯ ଉତ୍ତର ଅକ୍ଷାଂଶ ଓ ୯୧.୦୦୬୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାର୍‌ପେଟା ସହରର ମୋଟ ଜନସଂଖ୍ୟା ୪୧୧୭୫ ଅଟେ । ସେଥି ମଧ୍ୟରୁ ୫୦.୪୦% ଜଣ ପରୁଷ ହୋଇଥିବା ବେଳେ ୪୯.୬୦% ଜଣ ନାରୀ ଅଟନ୍ତି । ବାର୍‌ପେଟାର ସାକ୍ଷରତା ହାର ୮୦.୧୯% ଅଟେ । ଏହା ଜାତୀୟ ହାରଠାରୁ ୧୫.୩୫% ପ୍ରତିଶତ କମ ଅଟେ । ସେଥିରୁ ୪୩.୨୨% ପ୍ରତିଶତ ପୁରୁଷ ଓ ୩୬.୯୭% ନାରୀ ଅଟନ୍ତି । ୯.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ବାର୍‌ପେଟାର ସରକାରୀ ଭାଷା ଅଟେ ।
ସଚେତନତା   ହେଉଛି ଏକ ମାନସିକ ପ୍ରକ୍ରିୟା ଯେଉଁଥିରେ ଜଣେ ନିଜ ଜ୍ଞାତ ଅବସ୍ଥାରେ ନିଜର ସମସ୍ତ ଧ୍ୟାନକୁ ଏକାଗ୍ରତାର ସହିତ ପାରିପାଶ୍ୱିକ ପରିବେଶକୁ ବିନା କୌଣସି ବିଚାରରେ ଅନୁଭବ କରିଥାଏ । ଯାହା ଜଣେ ଧ୍ୟାନ କିମ୍ବା ଅନ୍ୟ କୌଣସି ତାଲିମଦ୍ୱାରା ବିକଶିତ କରିପାରିଥାଏ । ସଚେତନତା ବୌଦ୍ଧ ଧର୍ମର ସତି ପରମ୍ପରାଠାରୁ ଅନୁପ୍ରାଣିତ । ଏହା ଜେନ, ବିପାସନା ଏବଂ ତିବ୍ବତୀୟ ଧ୍ୟାନ କୌଶଳ ଉପରେ ପର୍ଯ୍ୟବସିତ । ଆଧୁନିକ ପାଶ୍ଚାତ୍ୟ ସଭ୍ୟତାରେ ସଚେତନତାକୁ ଲୋକପ୍ରିୟ କରାଇପାରିଥିବା କିଛି ବ୍ୟକ୍ତିଗଣ ହେଲେ - ଥିଚ ନାଟ ହାନ୍,  (୧୯୨୬-), ହବର୍ଟ ବେନ୍ସନ  (୧୯୩୫-), ଜନ କାବଟ-ଜିନ  (୧୯୪୪-) ଏବଂ ରିଚାର୍ଡ ଜେ ଡେଭିଡସନ  ୧୯୫୧-  । କ୍ଲିନିକାଲ ମନୋବୈଜ୍ଞାନୀ   ଏବଂ ମାନସିକ ଚିକିତ୍ସାବିତ୍   ୧୯୭୦ ମସିହାରୁ ଅନେକ ସଚେତନତାକୁ ଉପଯୋଗ କରି ରୋଗ ନିବାରଣ ପଦ୍ଧତି ବାହାରକରିଥିଲେ ଯାହା ମାନସିକ ରୋଗୀମାନଙ୍କୁ ସହାୟତା କରିଆସୁଛି । ସଚେତନତା ଉପଯୋଗ କରି ଅବସାଦ , ଚାପ, ଉଦବେଗ ଏବଂ ଡ୍ରଗ୍ସ ନିଶାକୁ ମଧ୍ୟ କମାଯାଇପାରୁଅଛି । ସଚେତନତା ସମ୍ପର୍କିତ ନାନାଦି ପ୍ରକଳ୍ପଗୁଡ଼ିକ ବିଦ୍ୟାଳୟ, ବନ୍ଦୀଶାଳ, ଡାକ୍ତରଖାନା, ବୃଦ୍ଧାଶ୍ରମ ଏବଂ ଅନ୍ୟାନ୍ୟ ପରିବେଶରେ ଉପଯୋଗ କରାଯାଉଛି । ଏହାଦ୍ୱାରା ସ୍ୱାସ୍ଥ୍ୟବାନ ହୋଇ ବୟସ ବଢ଼ିବା, ଓଜନ ପରିଚାଳନା, ଦୌଡ଼କୁଦ ପ୍ରଦର୍ଶନ, ବିଶେଷ ସହାୟତା ଆବଶ୍ୟକ କରୁଥିବା ଶିଶୁମାନଙ୍କର ସହାୟତା ଏବଂ ଗର୍ଭବତୀ ମହିଳାମାନଙ୍କୁ ମଧ୍ୟ ସହାୟତା କରିଥାଏ । ଡାକ୍ତରୀ ଗବେଷଣା ଉଭୟ ଶିଶୁ ଏବଂ ପ୍ରୌଢ଼ ଏବଂ ବିଭିନ୍ନ ପ୍ରକାର ରୋଗୀମାନଙ୍କ କ୍ଷେତ୍ରରେ ସଚେତନତା ଜନିତ ଚିକିତ୍ସା ଉଭୟ ମାନସିକ ଏବଂ ଶାରୀରିକ ସୁପ୍ରଭାବ ପକାଇବାକୁ ସ୍ୱୀକାର କରିଥାଏ । ମାନସିକ ସ୍ୱାସ୍ଥ୍ୟ ସହିତ ସଚେତନତାର ଭଲ ସମ୍ବନ୍ଧ ରହିଛି ବୋଲି ଗବେଷଣା ଦେଖେଇଆସୁଛି । ସଚେତନତା ଅବଲମ୍ବନ କରିବାଦ୍ୱାରା ମାନସିକ ବିକାର ରୋଗୀମାନଙ୍କୁ ଏବଂ ସାଇକୋସିସରେ ପୀଡ଼ିତ ବ୍ୟକ୍ତିମାନଙ୍କୁ ମଧ୍ୟ ସହାୟତା ମିଳିଥାଏ । ସଚେତନତା ଜନିତ ଚିକିତ୍ସା, କିଛି ବିଷୟରେ ଗମ୍ଭୀର ଅବୁଝା ଚିନ୍ତା ଏବଂ ଅସ୍ତବ୍ୟସ୍ତତା ମଧ୍ୟ ଦୁରକରିବାରେ ସାହାଯ୍ୟ କରେ । ଏହାଛଡ଼ା, ସଚେତନତା ଅଭ୍ୟାସ କଲେ ଆଗକୁ ମାନସିକ ବିକାର ହେବାର ସମ୍ଭାବନା ମଧ୍ୟ କମ ହୋଇଯାଇଥାଏ । ଏହି ବିଷୟରେ ଆହୁରି ଅଧିକ ଏବଂ ଗଭୀର ଅଧ୍ୟୟନର ଆବଶ୍ୟକତା ରହିଛି ବୋଲି ହୃଦବୋଧ କରାଯାଇଛି, ବିଭିନ୍ନ ପ୍ରକାର ବ୍ୟକ୍ତି ବିଶେଷ ଏବଂ ପରିବେଶ ସହିତ ଏହାର ପରୀକ୍ଷଣ ଭବିଷ୍ୟତରେ କରାଯିବାର ଇଚ୍ଛା ରହିଛି । ପ୍ରୟୋଗ ଜନ କାବଟ-ଜିନଙ୍କ ମୁତାବକ ଯେଉଁ ଆଧୁନିକ ପାଶ୍ଚାତ୍ୟ ଲୋକେ ବୌଦ୍ଧ ଧର୍ମ ଅବଲମ୍ବନ କରିବାକୁ ଚାହୁଁନାହାନ୍ତି, ସେମାନେ ବିନା କୌଣସି ଧର୍ମପରିବର୍ତ୍ତନ କରି ସଚେତନତା ଅଭ୍ୟାସ କରିପାରିବେ । ପାଶ୍ଚାତ୍ୟ ଗବେଷଣାକାରୀ ଏବଂ ଡାକ୍ତରଗଣ ଯେଉଁମାନେ ସଚେତନତାକୁ ଲୋକମାନଙ୍କୁ ଶିଖାନ୍ତି, ସେମାନେ ଏହାର ଉତ୍ପତ୍ତି ଏବଂ ଧର୍ମ ବିଷୟରେ ଅଧିକ ଗୁରୁତ୍ୱାରୋପ ଦିଅନ୍ତି ନାହିଁ । ଚିକିତ୍ସା ପ୍ରକଳ୍ପଗୁଡ଼ିକ ସଚେତନତାଦ୍ୱାରା ଚାପ ହ୍ରାସ ସଚେତନତାଦ୍ୱାରା ଚାପ ହ୍ରାସ  ( -  ) ହେଉଛି ଏକ ସଚେତନତା ପ୍ରକଳ୍ପ  । ଏହା ଜନ କାବଟ-ଜିନଙ୍କଦ୍ୱାରା ମାସାଚୁସେଟ୍ସ ମେଡିକାଲ ସେଣ୍ଟର ବିଶ୍ୱବିଦ୍ୟାଳୟରେ ଏହା ଗଠିତ ହୋଇଥିଲା । ଏହା ସଚେତନତାଯୁକ୍ତ ଧ୍ୟାନ, ଅସ୍ଥିତ୍ୱ ଜ୍ଞାତି ଏବଂ ଯୋଗକୁ ମିଶାଇ ତିଆରି ହୋଇଥିଲା । ସଚେତନତାଯୁକ୍ତ ଆରାମ ଛବି ପ୍ରଦର୍ଶନ, ନିଶ୍ୱାସ ପ୍ରଶ୍ୱାସ ଉପାୟ ଏବଂ ଅନ୍ୟାନ୍ୟ ଉପାୟଦ୍ୱାରା ସଚେନତାଯୁକ୍ତ ଆରାମ ମିଳିପାରେ ଯାହାଦ୍ୱାରା ମାନସିକ ଚାପ କମ ହୋଇଥାଏ ।
ଗୁରୁ ନାୟକ  (୧ ଜାନୁଆରୀ ୧୯୨୭ - ୧୬ ଡିସେମ୍ବର ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୁରୁ ନାୟକ ୧୯୨୭ ମସିହାରେ ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦେବ ନାୟକ ଓ ପତ୍ନୀଙ୍କ ନାମ ପାର୍ବତୀ ନାୟକ । ରାଜନୈତିକ ଜୀବନ ଗୁରୁ ନାୟକ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଗୁରୁ ନାୟକ ୧୯୯୫ ମସିହାର ଡିସେମ୍ବର ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା ।
ଦୁଃଖୀଶ୍ୟାମ ତ୍ରିପାଠୀ  (ଜନ୍ମ : ୯ ଜୁଲାଇ ୧୯୫୩) ଜଣେ ଭାରତୀୟ ଓଡ଼ିଆ-ଭାଷୀ ଗାୟକ  । ସେ ନିମାଇଁ ଚରଣ ହରିଚନ୍ଦନଙ୍କଦ୍ୱାରା ଗଭୀର ଭାବେ ପ୍ରଭାବିତ ହୋଇଥିଲେ ଓ ହରିଚନ୍ଦନଙ୍କଦ୍ୱାରା ବୋଲାଯାଇଥିବା ଅନେକ ଗୀତ ସେହି ଶୈଳୀରେ ଗାଇଥିଲେ । ଜୀବନୀ ପ୍ରାରମ୍ଭିକ ଜୀବନ ଦୁଃଖୀଶ୍ୟାମ ତ୍ରିପାଠୀ ୧୯୫୩ ମସିହା ଜୁଲାଇ ମାସ ୯ ତାରିଖରେ ଓଡ଼ିଶାର ବଲାଙ୍ଗୀର ଜିଲ୍ଲାର ଫଟାମୁଣ୍ଡା ଗାଁରେ ଜନ୍ମହୋଇଥିଲେ । ତାଙ୍କ ପିତାଙ୍କ ନାମ ଘାସିରାମ ତ୍ରିପାଠୀ ଓ ମାତାଙ୍କ ନାମ ରାଧିକ ତ୍ରିପାଠୀ ଥିଲା । ତାଙ୍କର ଜେଜେବାପା ଦାଶରଥି ତ୍ରିପାଠୀ ତାଙ୍କ ଗାଁର ଗୌନ୍ତିଆ  (ଜମିଦାର) ଥିଲେ  । ଜେଜେବାପା କଳଗାଉଣାରେ ବିଭିନ୍ନ ଗୀତ ଶୁଣୁଥିଲେ । ବାଳକ ଦୁଃଖୀଶ୍ୟାମଙ୍କୁ ନିମାଇଁ ଚରଣ ହରିଚନ୍ଦନଙ୍କ ଗୀତ ବେଶୀ ଆକର୍ଷିତ କରିଥିଲା ଓ ସେ ତାଙ୍କୁ ଅନୁସରଣ କରି ତାଙ୍କ ଭଳି ଗାଇବାକୁ ଚେଷ୍ଟା କରୁଥିଲେ । ସଙ୍ଗୀତ ୧୯୮୩ ମସିହା ମେ ମାସରେ ଭୁବନେଶ୍ୱରରୁ ପୁରୀ ଯିବାବେଳେ ବସରେ ସେ ପୁରୀନିବାସୀ ବନମାଳୀ ପୃଷ୍ଟିଙ୍କୁ ଭେଟି ପୃଷ୍ଟିଙ୍କ ପୁରୀସ୍ଥିତ ଶ୍ରୀକ୍ଷେତ୍ର କଳା ପ୍ରତିଷ୍ଠାନ ନାମରେ ଅନୁଷ୍ଠାନ ବାବଦରେ ଜାଣିବାକୁ ପାଇଥିଲେ । ପରେ ପୃଷ୍ଟିଙ୍କ ସହାୟତରେ ସେ ନିମାଇଁ ଚରଣ ହରିଚନ୍ଦନଙ୍କୁ ଭେଟିଥିଲେ । ହରିଚନ୍ଦନ, ତ୍ରିପାଠୀଙ୍କୁ ଜଗମୋହନରେ ଭଜନ କରିବା ପାଇଁ ଉତ୍ସାହିତ କରିଥିଲେ ଓ ତ୍ରିପାଠୀଙ୍କ ହରିଚନ୍ଦନଙ୍କ ଅନେକ ଗୀତ ସେଠାରେ ଗାଇଲେ । ଗୀତ ଶୁଣି ମନ୍ଦିର ସେବାୟତମାନେ ଆସି ଫୁଲମାଳ ଦେଇ ଚନ୍ଦନ ଲେପି ବଧାଇ ଜଣାଇଥିଲେ । ତ୍ରିପାଠୀ ହରିଚନନ୍ଦନଙ୍କୁ ନିଜ ସଂଗୀତ ଗୁରୁ ମାନି ତାଙ୍କୁ ଅନୁସରଣ କରନ୍ତି ବୋଲି ପ୍ରକାଶ କରିଥିଲେ । ପରେ ପ୍ରଫୁଲ୍ଲ କର ମଧ୍ୟ ତ୍ରିପାଠୀଙ୍କ କଣ୍ଠରେ ଜେଇ, ସାର୍ଥକ, ସିଦ୍ଧାର୍ଥ ଆଦି କମ୍ପାନୀ ଜରିଆରେ ହରିଚନ୍ଦନଙ୍କ ଗୀତସବୁ ରେକର୍ଡ କରାଇବାରେ ସାହାଯ୍ୟ କରିଥିଲେ । କରଙ୍କ ରଚିତ ୮ଟି ଗୀତ ମଧ୍ୟ ତ୍ରିପାଠୀ ନିଜ ସ୍ବର ଓ ନିଜ ଶୈଳୀରେ ଗାଇଥିଲେ ।
ଆମିଟ୍ରିପ୍ଟିଲିନ, ବିକ୍ରୟ ନାମ ଏଲାଭିଲ ଏକ ଔଷଧ ଯାହା ଅନେକ ପ୍ରକାର ମାନସିକ ରୋଗରେ ଦିଆଯାଏ । ମୂଖ୍ୟ ଅବସାଦ ରୋଗ  , ଉତ୍କଣ୍ଠା ରୋଗ  , ଆଟେନସନ ଡେଫିସିଟ ହାଇପରଆକ୍ଟିଭିଟି ରୋଗ   ଓ ବାଇପୋଲାର ଡିଜଅର୍ଡ଼ର ଇତ୍ୟାଦି ରୋଗରେ ଏହା ଦିଆଯାଏ । ଏହା ଅଧକପାଳିର ପ୍ରତିଷେଧ, ନୁରୋପାଥିକ ଯନ୍ତ୍ରଣା ଯେପରିକି ଫାଇବ୍ରୋମ୍ୟାଲଜିଆ, ପୋଷ୍ଟଥର୍ପେଟିକ ନିଉରାଲଜିଆ ଓ ନିଦ୍ରାହୀନତାର   ଚିକିତ୍ସା କରିବାକୁ ଦିଆଯାଏ । ଏହା ପାଟିରେ ଦିଆଯାଏ । ଶୁଷ୍କ ପାଟି, ଦୃଷ୍ଟି ସମସ୍ୟା, ଠିଆ ନିମ୍ନ ରକ୍ତଚାପ, ନିଦ୍ରାଳୁଭାବ ଓ କୋଷ୍ଠକାଠିନ୍ୟ ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଏହି ଔଷଧ ଯୋଗୁ ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅପସ୍ମାର ବାତ, ୨୫ ବର୍ଷରୁ କମ ବୟସ୍କ ଲୋକଙ୍କର ଆତ୍ମହତ୍ୟା ସଙ୍କଟ, ମୂତ୍ରରୋଧ, [ଗ୍ଲକୋମା]] ଓ ହୃତ୍‌ପିଣ୍ଡ ସମସ୍ୟା ମୂଖ୍ୟତଃ ଦେଖାଯାଏ । ଏହା ଏମଏଓ ଇନହିବିଟର ଓ ସିସାପ୍ରାଇଡ ଔଷଧ ସ‌ହିତ ଦିଆଯାଏ ନାହିଁ । ଗର୍ଭାବସ୍ଥାରେ ଏହି ଔଷଧ ଦେଲେ ସମସ୍ୟା ହୁଏ । ସ୍ତନ୍ୟପାନ କାଳରେ ଅସୁବିଧା ହୁଏନି । ଟ୍ରାଇସାଇକ୍ଲିକ ଅବସାଦରୋଧୀ  (ଟିସିଏ) ଶ୍ରେଣୀର ଆମିଟ୍ରିପ୍ଟିଲିନ ଏକ ଔଷଧ  । ଏହାର ସଠିକ କାର୍ଯ୍ୟକଳାପ ଅସ୍ପଷ୍ଟ ଅଛି । ସନ ୧୯୬୦ରେ ଆମିଟ୍ରିପ୍ଟିଲିନ ଅବିଷ୍କୃତ ହୋଇଥିଲା ଓ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନଦ୍ୱାରା ମଞ୍ଜୁରୀ ଦିଆଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଗୋଟିଏ ଡୋଜର ହୋଲସେଲ ମୂଲ୍ୟ ୦.୦୧ରୁ ୦.୦୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଡୋଜ ପିଛା ମୂଲ୍ୟ ୦.୨୦ ଡଲାର ।
ହନୁମାନ ବାଟିକା ଓଡ଼ିଶାର ସୁନ୍ଦରଗଡ଼ ଜିଲ୍ଲାର ରାଉରକେଲା ସହରରେ ଥିବା ଏକ ବଗିଚା ଯାହା ହନୁମାନଙ୍କୁ ସମ୍ମାନ ଦେଇ ତିଆରି କରାଯାଇଛି । ଏହା ୧୩ ଏକର ଜମିରେ ବ୍ୟାପିରହିଥିବା ଯେଉଁଥିରେ ୭୪.୯ ଫୁଟର ଏକ ପୂର୍ଣାବୟବ ହନୁମାନ ମୂର୍ତ୍ତି ରହିଛି । ଏହି ବାଟିକାର ପ୍ରବେଶପଥରେ ବାଟ ମଙ୍ଗଳା ମନ୍ଦିର, ବିନାୟକ ମନ୍ଦିର ଓ ମାନସ ପାରାୟଣ ସାରଳା ମନ୍ଦିର ରହିଛି । ଅବସ୍ଥିତି ଓ ସୌନ୍ଦର୍ଯ୍ୟ ପାହାଡ଼ ପର୍ବତ ଓ ପ୍ରାକୃତିକ ସୌନ୍ଦୟଭରା ଏବଂ ଆଦିବାସୀ ଅଧ୍ୟୁଷିତ ଅଞ୍ଛଳରେ ରହିଛି ମନ୍ଦିର ମାଳିନି ହନୁମାନବାଟିକା । ଇସ୍ପାତ ସହର ରାଉରକେଲାଠାରୁ ମାତ୍ର ୬ କି.ମି.ଦୁରରେ ଏହା ଅବସ୍ଥିତ। ଓଡ଼ିଶା ପର୍ଯ୍ୟଟନରେ ଏହା ସ୍ଥାନିତ ହୋଇ ଜିଲ୍ଲାବାସୀ ତଥା ବାହାରୁ ଅସୁଥିବା ଲୋକମାନଙ୍କ ପାଇଁ ଆକର୍ଷଣର କେନ୍ଦ୍ରବିନ୍ଦୁ ପଲଟିଛି ଏହି ହନୁମାନବାଟିକା । ୧୩ ଏକର ଜମିରେ ତିଆରି ହୋଇଛି ଏହି ବାଟିକା । ଏହିଠାରେ ରହିଛି ସଙ୍କଟ ମୋଚନ ହନୁମାନଙ୍କର ଏକ ବିରାଟକାୟ ପ୍ରତିମୁର୍ତି । ଯାହାର ଉଚ୍ଚତା ହେଉଛି ୭୫ ଫୁଟ୍ । ଏହି ପ୍ରତିମୂର୍ତ୍ତି ରାଜ୍ୟର ସବୁଠାରୁ ଉଚ୍ଚତମ ପ୍ରତିମୂର୍ତ୍ତି ବୋଲି ଜଣାଯାଏ ।୧୯୯୪ ମସିହାରେ ତତ୍କାଳିନ ମୁଖ୍ୟମନ୍ତ୍ରୀ ସ୍ୱର୍ଗତଃ ବିଜୁ ପଟ୍ଟନାୟକଙ୍କ ଦ୍ୱରା ଉଦ୍ଘାଟିତ ହୋଇଥିଲା ଏହି ବିରଟକାୟ ପ୍ରତିମୁର୍ତି । ଏହି ବାଟିକାରେ ରହିଛି ବିଭିନ୍ନ ଦେବାଦେବୀଙ୍କ ମନ୍ଦିର ।ଏହି ମନ୍ଦିରଗୁଡ଼ିକ ହେଲା ଶ୍ରୀ ବିନାୟକ ମନ୍ଦିର,ବାଟ ମଙ୍ଗଳା ମନ୍ଦିର,ଦ୍ୱାଦଶ ଜୋତିର୍ଲିଙ୍ଗ ମନ୍ଦିର,ମା ସରଳା ମନ୍ଦିର,ମା ଗୌରୀ,ଶ୍ରୀ ଜଗନ୍ନାଥ ମନ୍ଦିର,ମା ମହାଲକ୍ଷ୍ମୀ ମନ୍ଦିର,ସନ୍ତୋଷୀ ମା ମନ୍ଦିର,ରାମ ମନ୍ଦିର,ହନୁମାନ ମନ୍ଦିର,ଏବଂ ୨୦୦୮ରେ ନୂତନ କରି ନିର୍ମିତ ହୋଇଥିବା ସିରିଡି ସାଇ ବାବା ମନ୍ଦିର । ପ୍ରତିଦିନ ଏହି ମନ୍ଦିର ଗୁଡିକରେ ଭକ୍ତମାନଙ୍କର ବିପୁଳ ଭିଡ ପରିଲକ୍ଷିତ ହୋଇଥାଏ ।ଏହି ମନ୍ଦିରଗୁଡ଼ିକ ବ୍ୟତିତ ଏହି ବାଟିକାରେ ରହିଛି ସୁନ୍ଦର ବଗିଚା ଏବଂ ଏକ କଲ୍ୟାଣ ମଣ୍ଡପ । ବିବାହ,ବ୍ରତ,ଏକୋଇଶଆ ଆଦି ଶୁଭ କାର୍ଯ୍ୟ ଏଠାରେ ସମ୍ପନ୍ନ ହୋଇଥାଏ ।ଏହାଛଡା ଦର୍ଶକମଙ୍କୁ ଆକୃଷ୍ଟ କରିବା ପାଇଁ ପ୍ରତ୍ୟେକ ବର୍ଷ ଭକ୍ତିପୁର୍ବକ ସନ୍ସ୍କ୍ରୁତିକ କର୍ଯକର୍ମର ଅୟୋଜନ କରାଯାଇଥାଏ । ପ୍ରତ୍ୟେକ ବର୍ଷ ଫେବୃଆରୀ ୨୩ ତରିଖରେ ଏହାର ପ୍ରତିଷ୍ଠା ଦିବସ ପାଳନ କରଯାଇଥାଏ ।
ବେଦବତୀ   ରାମାୟଣ ଚରିତ୍ର   :    ହିନ୍ଦୁ ମହାପୁରାଣ ରାମାୟଣର ଏକ ଚରିତ୍ର । ତାଙ୍କୁ ଭଗବାନ ରାମାଙ୍କ ପତ୍ନୀ ସୀତାଙ୍କ ଆତ୍ମା ବୋଲି କୁହାଯାଇଥାଏ । ତାଙ୍କୁ ଦେବୀ ଲକ୍ଷ୍ମୀଙ୍କ ଅବତାର ବୋଲି ମଧ୍ୟ କୁହା ଯାଇଥାଏ । ପ୍ରାରମ୍ଭିକ ଜୀବନ ବେଦବତୀ ବ୍ରାହମର୍ଷୀ କୁଶଦ୍ୱ୍ହାଜ ଙ୍କ କନ୍ୟା ଥିଲେ । ଦେବତା ମାନଙ୍କ ଗୁରୁ ବୃହସ୍ପତି .କୁଶଦ୍ୱାଜଙ୍କ ପିତା । ସେ ସାରା ଜୀବନ ବେଦ ପଠନ କରୁଥିବାରୁ ତାଙ୍କ କନ୍ୟାର ନାମ ବେଦବତୀ ରଖିଥିଲେ । ତାଙ୍କ ମତ ଅନୁସାରେ ବେଦଭତୀ ତାଙ୍କ ଭକ୍ତି ଓ ତପସ୍ୟାର ଫଳ ହିସାବରେ ତାଙ୍କୁ କନ୍ୟା ରୂପରେ ପ୍ରାପ୍ତ ହେଇଥିଲେ । ଭଗବାନ ବିଷ୍ଣୁଙ୍କୁ ସମର୍ପଣ ବେଦବତୀଙ୍କ ପିତା ଭଗବାନ ବିଷ୍ଣୁଙ୍କୁ ତାଙ୍କ କନ୍ୟାଙ୍କ ସ୍ୱାମୀ ହିସାବରେ ପାଇବାକୁ ଚାହୁଥିଲେ । ସେଥିପାଇଁ ସେ ଅନେକ ଶକ୍ତିଶାଳୀ ରାଜା ଓ ଦେବଲୋକ ତାଙ୍କୁ କନ୍ୟାକୁ ବିବାହ କରିବାକୁ ପ୍ରସ୍ତାବ ଦେଇଥିଲେ ମଧ୍ୟ ସେ ମନା କରିଥିଲେ । ଏଥିରେ କ୍ରୁଦ୍ଧ ହେଇ ରାଜା ଶମ୍ଭୁ ବେଦମତୀଙ୍କ ପିତା ଓ ମାତାଙ୍କୁ ଅମାବାସ୍ୟାର ନିଶାର୍ଦ୍ଧ ରାତ୍ର କାଳରେ ହତ୍ୟା କରିଥିଲେ । ବେଦମତୀ ତାହା ପରେ ମଧ୍ୟ ଆଶ୍ରମରେ ରହି ଭଗବାନ ବିଷ୍ଣୁଙ୍କୁ ତପସ୍ୟା କରିଚାଲିଥିଲେ । ରାମାୟଣରେ ବର୍ଣିତ ରହିଛି ଯେ ସେ ଋଷିଙ୍କ ପରି କଳା ହରିଣ ଚମଡାର ପୋଷାକ ପରିଧାନ କରି ରହୁଥିଲେ । ସେ ଅପୂର୍ବ ସୁନ୍ଦରୀ ଥିଲେ । ତପସ୍ୟା ବଳରେ ତାଙ୍କର ସୁନ୍ଦରତା ଆହୁରି ବୃଦ୍ଧି ଘଟିଥିଲା । ଆତ୍ମଦାହ ରାକ୍ଷସ ରାଜା ରାବଣ ଥରେ ଅନନ୍ୟ ରକ୍ଷ୍ୟସ ମାନଙ୍କ ସହ ଅରଣ୍ୟକୁ ଆସି ବେଦମତୀଙ୍କୁ ଦେଖିଲେ । ତାଙ୍କର ସୁନ୍ଦର ରୂପର ମୋହରେ ପଡି ତାଙ୍କୁ ବିଭାହର ପ୍ରସ୍ତାବ ଦେଲେ । ମାତ୍ର ବେଦମତୀ ତାହା ପ୍ରତ୍ୟାଖ୍ୟାନ କରିବାରୁ ରାବଣ ତାଙ୍କୁ ଅପମାନ ଦେଇ ତାଙ୍କ କେଶ ଧରି ଟାଣିଲେ । ବେଦମତୀ ନିକ କେଶ ସବୁ କାଟି ଦେଇ ରାବଣ ଆଗରେ ଆତ୍ମାହୁତି ଦେଲେ । ସେଇ ବେଦମତୀ ପୁନର୍ଜନ୍ମରେ ସୀତା ହେଇ ଜଣକ ରାଜାଙ୍କ କନ୍ୟା ରୂପରେ ଜନ୍ମ ହେଲେ ଓ ରାବଣର ମୃତ୍ୟୁର କାରଣ ହେଲେ । କିମ୍ବଦନ୍ତୀ ବେଦମତୀ ଚାହିଥିଲେ ତପସ୍ୟା ବଳରେ ରାବଣକୁ ଅଭିଶାପ ଦେଇ ପାରିଥାନ୍ତେ । କିନ୍ତୁ ତାହାଦ୍ୱାରା ତାଙ୍କ ତପସ୍ୟାର ଫଳ ନଷ୍ଟ ହେଇଯିବା ଭୟରେ ସେ ଅନନ୍ୟ ଜନ୍ମରେ ଆସି ପ୍ରତିଶୋଧ ନେବାକୁ ଇଚ୍ଛା କଲେ । ରାମାୟଣର କେତେକ ହାସରେ ଭିନ୍ନ ରୂପରେ ବେଦମତୀଙ୍କୁ ଦେଖାଯାଇଛି । ସେ ମାୟା ସୀତା ରୂପରେ ଆସି ରାବଣଦ୍ୱାରା ଅପହୃତ ହେଇଥିଲେ ଓ ପ୍ରକୃତ ସୀତା ଅଗ୍ନି ଭିତର ଗ୍ପାନ ଓ ନିରାପଦରେ ଥିଲେ ବୋଲି କୁହାଯାଇଛି । ରିଷି ଅଗସ୍ତ୍ୟ ଭଗବାନ ରାମାଙ୍କୁ ବେଦମତୀ ସ୍ୱାହା ନାମରେ ପୁନର ଜନ୍ମ ନେଇ ଅଗ୍ନିଙ୍କ ପତ୍ନୀ ହିସାବରେ ରହିଥିବା କଥା କହିଥିଲେ ବୋଲି କେତେକ ରାମାୟଣରେ ଉଲ୍ଲେଖ ।
ଓଡ଼ିଶା ଚଳଚ୍ଚିତ୍ର ଉନ୍ନୟନ ନିଗମ  (ଇଂରାଜୀ: ) ଓଡ଼ିଶାରେ ଚଳଚ୍ଚିତ୍ରର ବିକାଶ ନିମନ୍ତେ କାର୍ଯ୍ୟ କରୁଥିବା ଏକ ଓଡ଼ିଶା ସରକାରଙ୍କ ପରିଚାଳିତ ନିଗମ  । ଏହା ୧୯୭୬ରେ ପ୍ରତିଷ୍ଠା ଲାଭ କରିଥିଲେ । କାମ ସମ୍ପୂର୍ଣ୍ଣ ଭିତର ଓ ବାହାର ସୁଟିଂ, ସମ୍ପାଦନା, ଡବିଂ, ସଙ୍ଗୀତ ରେକଡିଂ  (କେବଳ ଷ୍ଟେରିଓ), ୧୬ ଏମଏମ, ୩୫ ଏମଏମ ଓ ସିନେମା ସ୍କୋପ ଫର୍ମାଟରେ ମିକ୍ସିଂ ସୁବିଧା ଥାଇ ଥାଇ କଳିଙ୍ଗ ଷ୍ଟୁଡିଓର ସ୍ଥାପନା ରଙ୍ଗୀନ ଓ କଳାଧଳା ଫିଲ୍ମ ଓ ସିନେମାସ୍କୋପ ଫର୍ମାଟରେ ପ୍ରୋସେସିଂ ଓ ଛପା ସୁବିଧା ଥିବା ପ୍ରସାଦ କଳିଙ୍ଗ ଫିଲ୍ମ ଲାବରୋଟରୀର ସ୍ଥାପନା  ।
ଝାଡ଼ଗ୍ରାମ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ମେଦିନିପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଝାଡ଼ଗ୍ରାମ ୨୨.୪୫୩୮ ଉତ୍ତର ଅକ୍ଷାଂଶ ଓ ୮୬.୯୯୫୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଝାଡ଼ଗ୍ରାମ ସହରର ମୋଟ ଜନସଂଖ୍ୟା ୫୩୧୫୮ ଅଟେ । ସେଥି ମଧ୍ୟରୁ ୫୧.୦୭% ଜଣ ପରୁଷ ହୋଇଥିବା ବେଳେ ୪୮.୯୩% ଜଣ ନାରୀ ଅଟନ୍ତି । ଝାଡ଼ଗ୍ରାମର ସାକ୍ଷରତା ହାର ୭୬.୪୬% ଅଟେ । ଏହା ଜାତୀୟ ହାରଠାରୁ ୧୧.୬୨% ପ୍ରତିଶତ କମ ଅଟେ । ସେଥିରୁ ୪୧.୭୭% ପ୍ରତିଶତ ପୁରୁଷ ଓ ୩୪.୬୮% ନାରୀ ଅଟନ୍ତି । ୧୦.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଝାଡ଼ଗ୍ରାମର ସରକାରୀ ଭାଷା ଅଟେ ।
ୱିଲିଅମ୍ ସେକ୍ସପିଅର ଜଣେ ଇଂରେଜ କବି, ନାଟ୍ୟକାର ଓ ଅଭିନେତା ଥିଲେ । ଇଂରାଜୀ ଭାଷାର ଶ୍ରେଷ୍ଠତମ ଲେଖକ ଭାବେ ସେ ପରିଗଣିତ ।  "ବାର୍ଡ୍ ଅଫ୍ ଏଭୋନ୍"   (ଏଭୋନର ଗୀତି କବି) ନାମରେ ପ୍ରସିଦ୍ଧ ଏହି ମହାକବିଙ୍କୁ ଇଂଲଣ୍ଡର ଜାତୀୟ କବି ବୋଲି ମଧ୍ୟ ଗ୍ରହଣ କରାଯାଏ  । ତାଙ୍କ ରଚନା ସବୁ ମଧ୍ୟରେ ୩୮ଟି ନାଟକ, ୧୫୪ ସନେଟ, ଦୁଇଟି ଦୀର୍ଘ କବିତା ଓ କେତୋଟି କ୍ଷୁଦ୍ର ଧାଡି କବିତା ଅନ୍ତର୍ଭୁକ୍ତ । ତାଙ୍କ ନାଟକ ସବୁ ଅନେକ ଭାଷାରେ ଅନୂଦିତ ହୋଇଛି । ଇଂଲଣ୍ଡର ଏଭୋନ ନଦୀ କୂଳରେ ଥିବା ଷ୍ଟ୍ରାଟଫୋଡ ସହରରେ ତାଙ୍କର ଜନ୍ମ ହୋଇଥିଲା । ୧୮ ବର୍ଷ ବୟସରେ ତାଙ୍କର ବିବାହ ହୋଇଥିଲା ଓ ତାଙ୍କର ତିନୋଟି ସନ୍ତାନ ଥିଲେ । ୧୫୮୫ରୁ ୧୫୯୨ ମସିହା ମଧ୍ୟରେ ସେ ଲଣ୍ଡନ ସହରରେ ଏକ ସଫଳ ନାଟ୍ୟକାର, ଅଭିନେତା ଓ ନାଟକ କମ୍ପାନୀର ମାଲିକ ଭାବେ ବୃତ୍ତି ଆରମ୍ଭ କରିଥିଲେ । ପାଖାପାଖି ୪୯ ବର୍ଷ ବୟସରେ ସେ ଅବସର ଗ୍ରହଣ କରି ଷ୍ଟ୍ରାଟଫୋଡ ସହରକୁ ଫେରି ଯାଇଥିଲେ । ୩ ବର୍ଷ ପରେ ତାଙ୍କର ମୃତ୍ୟୁ ହୋଇଥିଲା । ତାଙ୍କର ବ୍ୟକ୍ତିଗତ ଜୀବନ ସମ୍ବନ୍ଧରେ ଖୁବ କମ ତଥ୍ୟ ମିଳୁଥିବାରୁ ଏ ବିଷୟରେ ଅନେକ କଳ୍ପନା-ଜଳ୍ପନା ହୋଇଛି । ସେକ୍ସପିଅରଙ୍କ ଐତିହାସିକ ବିଷୟଠାରୁ ନେଇ ହାସ୍ୟରସାତ୍ମକ ବିଷୟ ପର୍ଯ୍ୟନ୍ତ ନାଟକ ସବୁ ରଚନା କରିଥିଲେ । ତାଙ୍କର ବିଷାଦତ୍ମକ ରଚନା ସବୁ ମଧ୍ୟରେ ମ୍ୟାକବେଥ, ହାମଲେଟ, ଓଥେଲୋ ଆଦି ଅନ୍ତର୍ଭୁକ୍ତ, ଯାହାକୁ ଇଂରାଜୀ ସାହିତ୍ୟର ଅନ୍ୟତମ ଶ୍ରେଷ୍ଠ ରଚନା ସବୁ ମଧ୍ୟରେ ବିବେଚନା କରାଯାଏ । ଜୀବନୀ ବାଲ୍ୟ ଜୀବନ ସେକ୍ସପିଅରଙ୍କ ଜନ୍ମ ଆଭୋନ୍ ନଦୀ କୂଳରେ ଥିବା ଷ୍ଟ୍ରାର୍ଟଫୋଡ଼ ସହରରେ ହୋଇଥିଲା । ତାଙ୍କ ପିତାଙ୍କ ନାମ ଥିଲା ଜନ ସେକ୍ସପିଅର ଓ ମାତାଙ୍କ ନାମ ମ୍ୟାରୀ ଆର୍ଡ଼େନ । ତାଙ୍କର ପ୍ରକୃତ ଜନ୍ମ ତିଥୀ ଯଦିଓ ଅଜଣା ତଥାପି ପାରମ୍ପରିକ ଭାବେ ଏହା ୨୩ ଅପ୍ରେଲରେ ପାଳନ କରାଯାଏ । ତାଙ୍କର ଶିକ୍ଷା ଷ୍ଟ୍ରାର୍ଟଫୋଡ଼ ସହରର ଏକ ସ୍କୁଲରେ ହୋଇଥିଲା । ୧୮ ବର୍ଷ ବୟସରେ ତାଙ୍କ ବିବାହ ୨୬ ବର୍ଷ ବୟସ୍କା ଆନ୍ନା ହାଥାୱେଙ୍କ ସହ ହୋଇଥିଲା । ତାଙ୍କର ଏକ କନ୍ୟା ଓ ଦୁଇଗୋଟି ଜାଆଁଳା ପୁତ୍ର ଜନ୍ମ ହୋଇଥିଲେ । ଏହାପରର ଜୀବନ ଲଣ୍ଡନରେ ଥିଏଟରରେ ତାଙ୍କ ଆବିର୍ଭାବ ପର୍ଯ୍ୟନ୍ତ ରହସ୍ୟାବୃତ୍ତ । ଅନେକ ଗୁଡ଼ିଏ କିମ୍ବଦନ୍ତୀ କେବଳ ତାଙ୍କର ଲଣ୍ଡନ ଯିବାର କାରଣ ଅନୁମାନ କରିଥାଏ ।
'ହିନ୍ଦୁ ବିଧବା ପୁନର୍ବିବାହ ଅଧିନିୟମ, ୧୮୫୬'  ହିନ୍ଦୁ ବିଧବାଙ୍କ ପୁନର୍ବିବାହ ତଥା ସମ୍ପତ୍ତିଗତ ଅଧିକାରର ସଂହିତାବଦ୍ଧ କରିଥିବା ଏକ ଅଧିନିୟମ । ବ୍ରିଟିଶ ରାଜତ୍ୱ ଭାରତରେ ୨୬ ଜୁଲାଇ ୧୮୫୬ରେ ଇଂରେଜଦ୍ୱାରା ପ୍ରଣୀତ ଏହି ଅଧିନିୟମ ଇଷ୍ଟ ଇଣ୍ଡିଆ କମ୍ପାନୀ ଅଧିନସ୍ଥ ଭାରତୀୟ ଅଞ୍ଚଳରେ ହିନ୍ଦୁ ବିଧବାଙ୍କ କ୍ଷେତ୍ରରେ ଲାଗୁ ହେବା ପାଇଁ ଉଦ୍ଦିଷ୍ଟ ଥିଲା । ପୃଷ୍ଠଭୂମି ପୂରାତନ ଭାରତରେ ହିନ୍ଦୁ ଧର୍ମରେ କୁସଂସ୍କାର ଫଳରେ ବିଧବା ପୁନର୍ବିବାହକୁ ଅନୈତିକ ମାନ୍ୟତା ଦିଆଯାଇଥିଲା । ଏପରିକି ଖୁବ୍ କମ୍ ବୟସରେ ବିଧବା ହୋଇଯିବାପରେ ବି ସେହି ମହିଳାମାନେ ଅବଶିଷ୍ଟ ଜୀବନ ସମାଜର ଲାଞ୍ଛନା ସହି ବଞ୍ଚି ରହୁଥିଲେ । ତତ୍କାଳୀନ ଋଢିବାଦୀ ସମାଜରେ ହିନ୍ଦୁ ବିଧବାମାନେ ସାମାଜିକ ବାସନ୍ଦ ତଥା ଅକଥନୀୟ ନିର୍ଯ୍ୟତନାର ଶୀକାର ହେଉଥିଲେ । ସମାଜ ତଥା ପରିବାର ସେମାନଙ୍କୁ ଏକ ବୋଝ ସଦୃଶ ମନେ କରୁଥିଲେ । ସମାଜ ସଂସ୍କାରକ ଈଶ୍ୱରଚନ୍ଦ୍ର ବିଦ୍ୟାସାଗର ଏ ଦିଗରେ ହିନ୍ଦୁ ବିଧବାଙ୍କ ସ୍ଥିତି ସୁଧାରିବା ଦିଗରେ ପ୍ରଥମେ ବଙ୍ଗ ଦେଶରେ ଏକ ଆନ୍ଦୋଳନର ସୂତ୍ରପାତ କରିଥିଲେ । ସେ ଯୁକ୍ତି ବାଢିଥିଲେ ଯେ ବିଧବା ପୁନର୍ବିବାହ ଶାସ୍ତ୍ର ସମ୍ମତ ଅଟେ । ଯଦିଚ ଋଢିବାଦୀ କୂଳୀନ ହିନ୍ଦୁ ସମାଜ ଏହାର ଘୋର ବିରୋଧ କରିଥିଲେ, ପରିଶେଷରେ ସେ ବ୍ରିଟିଶ ସରକାରଙ୍କୁ ଏ କଥା ବୁଝାଇବାରେ ସଫଳ ହେଲେ । ଫଳରେ ବିଧବା ପୁନର୍ବିବାହକୁ ଆଇନଗତ ମାନ୍ୟତା ମିଳିଲା ଏବଂ ଉକ୍ତ ଆଇନ କମ୍ପାନୀ ଶାସିତ ଅଞ୍ଚଳରେ ଲାଗୁ ହେଲା । ତତ୍କାଳୀନ ଇଂରେଜ ସରକାର ପରିଶେଷରେ ଏହି ସମସ୍ୟାର ଜଟିଳତା ଅନୁଭବ କରି ୧୮୫୬ ଜୁଲାଇ ୨୬ ତାରିଖରେ ବିଧବା ବିବାହର ପ୍ରଚଳନ ଆଇନ ସମ୍ମତ କରିବା ପାଇଁ ଏହି ଆଇନ ଅଧିନିୟମିତ କରିଥିଲେ ।ଈଶ୍ୱରଚନ୍ଦ୍ର ୟା ପରେ ଅନେକ ବିଧବାଙ୍କ ପୁନର୍ବିବାହ କରାଇବାରେ ସଫଳ ହୋଇଥିଏ । ଏପରିକି ୧୮୭୦ ମସିହାରେ ସେ ନିଜ ପୁତ୍ର ନାରାୟଣ ଚନ୍ଦ୍ରଙ୍କ ବିବାହ ଏକ ବାଲ୍ୟ ବିଧବା ସହ କରାଇ ଏକ ଉଦାହରଣ ସୃଷ୍ଟି କରିଥିଲେ । ବିଶେଷ ଧାରା ଉକ୍ତ ଅଧିନିୟମର କିଛି ବିଶେଷ ଧାରା ହେଉଛି ଏହି ଭଳି: ମୃତ ସ୍ୱାମୀର ସମ୍ପତ୍ତିରେ ବିଧବାର ଉତ୍ତରାଧିକାରୀ ସୂତ୍ରରେ, ଇଚ୍ଛାପତ୍ର ମାଧ୍ୟମରେ କିମ୍ବା ଭରଣପୋଷଣ ବାବଦରେ ଯେଉଁସବୁ ଅଧିକାର ରହିବା କଥା ତନ୍ମଧ୍ୟରୁ କେବଳ ସୀମିତ ଅଧିକାର ଅର୍ଥାତ ବିକ୍ରୟ କିମ୍ବା ଦାନ ମାଧ୍ୟମରେ ସମ୍ପତ୍ତିର ମାଲିକାନା ହସ୍ତାନ୍ତର କରିବା ଅଧିକାର ସମାପ୍ତି ହେବ । ବିଧବାଟିର ମୃତ୍ୟୁପରେ ତାହାର ସମ୍ପତ୍ତିଗତ ଅଧିକାର ଯେପରି ମୃତ ସ୍ୱାମୀର ଦାୟାଦଙ୍କ ସପକ୍ଷରେ ବିଲୀନ ହେବା କଥା ସେହିପରି ବିଧବାର ବିବାହ ପରେ ତାହାର ନିଜସ୍ୱ ସମ୍ପତ୍ତିଗତ ଅଧିକାର ବିଲୀନ ହେବ । ହିନ୍ଦୁ ମହିଳାଟିଏ ସ୍ୱାମୀଙ୍କ ମୃତ୍ୟୁପରେ ଯଦି ପୁନର୍ବିବାହ କରେ, ହିନ୍ଦୁ ରୀତିରେ ଯଦି ଏହାର ବିରୁଦ୍ଧ କୌଣସି ରୀତି ନ ଥାଏ, ତେବେ ଏଭଳି ବିବାହ ଆଇନ ବିରୁଦ୍ଧ ହେବ ନାହିଁ । ଉପରଲିଖିତ ପ୍ରାବଧାନ ବ୍ୟତୀତ ଜଣେ ବିଧବାକୁ ନିଜର ପୁନଃବିବାହ କାରଣରୁ ତାକୁ କୌଣସି ସମ୍ପତ୍ତିଗତ ଅଧିକାରରୁ, ଯାହାକି ସେ ଅନ୍ୟଥା ହକଦାର ଅଟେ, ବଞ୍ଚିତ କରାଯାଇପାରିବ ନାହିଁ । ଏବଂ ପ୍ରଥମ ବିବାହରେ ଜଣେ ସ୍ତ୍ରୀ ଯେଉଁସବୁ ସମ୍ପତ୍ତିଗତ ଅଧିକାର ପାଇବାକୁ ଯୋଗ୍ୟ, ବିଧବା ପରବର୍ତ୍ତୀ ବିବାହରେ ମଧ୍ୟ ସେ ପ୍ରଥମ ବିବାହ ଭଳି ସେହି ସମସ୍ତ ଅଧିକାର ପ୍ରାପ୍ତ ହେବ । ବିଲୀନ ୧୯୮୩ ମସିହାରେ ଏହି ଅଧିନିୟମ ଭାରତ ସରକାରଙ୍କଦ୍ୱାରା ବିଲୀନ   କରାଯାଇଛି ।
ରାମ ଝୁଲା ଭାରତର ଉତ୍ତରାଖଣ୍ଡ ରାଜ୍ୟରେ ଥିବା ଋଷିକେଶରମୁନି କି ରେତିଠାରେ ଅବସ୍ଥିତ ଲୁହାରେ ତିଆରି ଏକ ଝୁଲନ୍ତା ପୋଲ୧୯୮୦ରେ ତିଆରି ଏହି ପୋଲ ଗଙ୍ଗା ନଦୀ ଉପରେ ତିଆରି ଏକ ଋଷିକେଶର ଏକ ଦର୍ଶନୀୟ ସ୍ଥାନ । ରାମ ଝୁଲା ଋଷିକେଶଠାରୁ 3  (1.9 ) ଉତ୍ତରରେ ମୁନି କି ରେତିଠାରେ ଅବସ୍ଥିତ  । ଏଠାରେ ହିନ୍ଦୁର କେତେକ ଆଶ୍ରମ ଓ ଆଧ୍ୟାତ୍ମିକ କେନ୍ଦ୍ର ଯଥାଗୀତା ଭବନ ", ସ୍ୱର୍ଗ ଆଶ୍ରମ ଆଦି ରହିଛି । ଏହା ସ୍ୱର୍ଗ ଧାମ, ଗୀତା ଭବନ ଓ ବାକି ମନ୍ଦିରମାନଙ୍କ ସହ ଶିବାନନ୍ଦ ଆଶ୍ରମର ସଂଯୋଗ ସ୍ଥାପନ କରିଥାଏ ।ନିର୍ମାଣ ଶୈଳୀରେ ଏକା ହେଲେ ବି ଏହା ଲକ୍ଷ୍ମଣ ଝୁଲାଠାରୁ ବଡ଼ ।
ଗ୍ଲୋରିଆ ମହାନ୍ତି  (୨୭ ଜୁନ ୧୯୩୨ - ୧୧ ଡିସେମ୍ବର, ୨୦୧୪ ) ଜଣେ ଓଡ଼ିଆ ଅଭିନେତ୍ରୀ, ପ୍ରଶିକ୍ଷିତ ଶାସ୍ତ୍ରୀୟ ସଙ୍ଗୀତ ଗାୟିକା ଓ ଜାତୀୟ ସ୍ତରର ଭଲିବଲ ଖେଳାଳୀ ଥିଲେ  । ଗ୍ଳୋରିଆ ୧୯୫୬ରୁ ୧୯୬୦ ମସିହା ପର୍ଯ୍ୟନ୍ତ, ନ୍ୟାସନାଲ ଭଲିବଲ ଚାମ୍ପିଅନସିପରେ, ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ଗ୍ଲୋରିଆ ଗୁରୁ କେଳୁଚରଣ ମହାପାତ୍ରଙ୍କ ନିକଟରୁ ଓଡ଼ିଶୀ ଶିକ୍ଷାଲାଭ କରିଥିଲେ । ସେ ୧୯୪୪ ମସିହାରେ ସେ ପ୍ରଥମେ  'ଭାତ'  ନାଟକ ଜରିଆରେ ରଙ୍ଗମଞ୍ଚରେ ଅଭିନୟ ଆରମ୍ଭ କରିଥିଲେ । କଥାଚିତ୍ର ଜୀବନ ୧୯୫୦ ମସିହାରେ ଶ୍ରୀ ଜଗନ୍ନାଥ କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ଗ୍ଲୋରିଆ, ୨୨ଟି ଓଡ଼ିଆ କଥାଚିତ୍ର ଓ କେତେକ ଦୂରଦର୍ଶନ ଧାରାବାହିକର  (ଯିବାକୁ ଦେବି ନାହିଁ, ଠାକୁର ଘର, ସାରା ଆକାଶ ଓ ପଣନ କାନି) ଅଭିନୟ କରିଥିଲେ  ।
ଉତ୍ତରା ବାଓକର  ୫ ଅଗଷ୍ଟ ୧୯୪୪   ୧୨ ଅପ୍ରେଲ ୨୦୨୩  ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ହିନ୍ଦୀ ଓ ମରାଠୀ କଥାଚିତ୍ର, ଧାରାବାହିକ ଓ ମଞ୍ଚରେ ଅଭିନୟ କରନ୍ତି । ମୁଖ୍ୟମନ୍ତ୍ରୀରେ ପଦ୍ମାବତୀ, ମେନା ଗୁର୍ଜରୀରେ ମୀନା ଆଦି ଚରିତ୍ର ପାଇଁ ସେ ଜଣାଶୁଣା । ୧୯୭୮ ମସିହାରେ, ସେ ଜୟୱନ୍ତ ଦଲାବୀଙ୍କ ନାଟକ ସନ୍ଧ୍ୟା ଛାୟାର ନିର୍ଦ୍ଦେଶନା ଦେଇଥିଲେ । ୧୯୮୪ ମସିହାରେ, ସେ ହିନ୍ଦୀ ଥିଏଟରରେ ଅଭିନୟ ପାଇଁ ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଥିଲେ । ସେ ଦୋଘି  (୧୯୯୫), ଉତ୍ତରାୟଣ  (୨୦୦୫), ଶେବରୀ  (୨୦୦୬), ଓ ରେଷ୍ଟୁରାଣ୍ଟ  (୨୦୦୬) ଆଦି ମରାଠୀ କଥାଚିତ୍ରରେ ଅଭିନୟ କରିଥିଲେ  । ପ୍ରାରମ୍ଭିକ ଜୀବନ ଓ ଶିକ୍ଷା ଉତ୍ତରା ଦିଲ୍ଲୀ ସ୍ଥିତ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରେ ପଢ଼ୁଥିଲେ । ଇବ୍ରାହିମ ଅଲ୍‌କାଜୀଙ୍କ ଅଧିନରେ ସେ ପ୍ରଶିକ୍ଷଣ ନେଇଥିଲେ ଏବଂ ୧୯୬୮ ମସିହାରେ ସ୍ନାତକ ହାସଲ କରିଥିଲେ ।
ରବର୍ଟ୍ ଆର୍ଥର୍ ବବ୍ ମୂଗ୍  (ମଈ ୨୩, ୧୯୩୪ - ଅଗଷ୍ଟ ୨୧, ୨୦୦୫) ମୂଗ ମ୍ୟୁଜିକ୍‌ର ସଂସ୍ଥାପକ, ବୈଦ୍ୟୁତିକ ସଂଗୀତର ଜଣେ ଅଗ୍ରଦୂତ ଓ ମୂଗ୍ ସିନ୍ଥେସାଇଜର୍ ପାଇଁ ଜଣାଶୁଣା  । ତାଙ୍କ ଉଦ୍ଭାବିତ ବୈଦ୍ୟୁତିକ ଡିଜାଇନ୍ ଅନେକ ସିନ୍ଥେସାଇଜର୍‌ରେ ବ୍ୟବହୃତ ହୁଏ ।
ଗ୍ରେଗୋରୀ ପାଞ୍ଜି ଅନୁସାରେ ୩୦ ଜାନୁଆରୀ ବର୍ଷର ୩୦ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୩୫ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୩୬ ଦିନ   ।
ଅନାଦି ଚରଣ ସାହୁ  (୧ ଜୁଲାଇ ୧୯୪୦ - ୧୯ ଜାନୁଆରୀ ୨୦୨୪) ହେଉଛନ୍ତି ଜଣେ ଭାରତୀୟ ରାଜନୀତିଜ୍ଞ, ପୁଲିସ ଅଧିକାରୀ ଏବଂ ଲେଖକ ଥିଲେ  । ସେ ଓଡ଼ିଶାର ଭାରତୀୟ ଜନତା ପାର୍ଟିର ସଦସ୍ୟ ଥିଲେ । ସେ ବ୍ରହ୍ମପୁର ରୁ ୧୩ଶ ଲୋକ ସଭାରେ ପ୍ରତିନିଧିତ୍ୱ କରିଥିଲେ । ସେ ଭାରତୀୟ ପୋଲିସ ସେବାର ଜଣେ ଅଫିସର ଥିଲେ ଏବଂ ତାଙ୍କର ଉଲ୍ଲେଖନୀୟ ସେବା ପାଇଁ ରାଷ୍ଟ୍ରପତିଙ୍କ ପଦକ ମଧ୍ୟ ପାଇଥିଲେ । ସାହିତ୍ୟିକ କୃତି ଓଡ଼ିଆ ଭାଷାରେ ତାଙ୍କର କିଛି ସାହିତ୍ୟିକ କୃତି ହେଲା, ଜଙ୍ଗଲୀ ସହର, ଜରାସନ୍ଧ, ମାୟା, ତାଣ୍ଡବ, ମୁଣ୍ଡ ମେଖଳା । ତାଙ୍କରି ରଚିତ ଗଳ୍ପ ସଂକଲନ ହେଉଛି ପାଣ୍ଡୁର ବଳୟ, ଚକାଡ଼ୋଳା ଓ ନତଜାନୁ । ମୃତ୍ୟୁ ବାର୍ଧ୍ୟକ୍ୟ ଜନିତ ରୋଗରେ ପିଡ଼ିତ ଥାଇ ୨୦୨୪ ମସିହା ଜାନୁଆରୀ ମାସ ୧୯ ତାରିଖରେ ତାଙ୍କର ଦେହାନ୍ତ ହୋଇଥିଲା ।
ନିୟତି ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରେମଲତା ରାଉତରାୟ, ସମରେଶ ରାଉତରାୟ ଓ ସୁଧାଂଶୁ ନାରାୟଣ ଦାଶ ଯାହାକି ଏସ୍୩ ମୁଭିଜ୍ ବ୍ୟାନର୍‌ରେ ନିର୍ମାଣ କରାଯାଇଥିଲା । ପିନାକି ଶ୍ରୀଚନ୍ଦନ ଏହାର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଧାଂଶୁ ନାରାୟଣ ଦାଶ ଓ ଦିବ୍ୟା ମହାନ୍ତି । ସମରେଶ ରାଉତରାୟ, ପୁପୁଲ ଭୂୟାଁ, କ୍ରିଷ୍ଣା କର, ବିଶାନ ବଳଭଦ୍ର, ଉଦିତ ଗୁରୁ, ଶୁଭ୍ରାଂଶୁ ନାୟକ, ଅଭିଜିତ ପାତ୍ର, ଅଙ୍କିତ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟି ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଧାଂଶୁ ନାରାୟଣ ଦାଶ ଦିବ୍ୟା ମହାନ୍ତି ସମରେଶ ରାଉତରାୟ ପୁପୁଲ ଭୂୟାଁ କ୍ରିଷ୍ଣା କର ବିଶାନ ବଳଭଦ୍ର ଉଦିତ ଗୁରୁ ଶୁଭ୍ରାଂଶୁ ନାୟକ ଅଭିଜିତ ପାତ୍ର ଅଙ୍କିତ ପଟ୍ଟନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅନୁରାଗ ପଟ୍ଟନାୟକ ।
ଗ୍ରୋଥ ହରମୋନ ଅଭାବ ବା ଜିଏଚଡି  ଇଂରାଜୀ ଭାଷାରେ /   ଏକ ବେମାରୀ ଯେଉଁଥିରେ ଯଥେଷ୍ଟ ଗ୍ରୋଥ ହରମୋନ  (ଜିଏଚ)   ନଥାଏ  । ସାଧାରଣତଃ ଛୋଟ ଉଚ୍ଚତା ଥାଏ   ଏହି ରୋଗୀର ଧ୍ୟାନ ଆକର୍ଷଣକାରୀ ଲକ୍ଷଣ ହୁଏ । ନବଜାତ ଶିଶୁର ନିମ୍ନ ରକ୍ତ ଶର୍କରା ବା ଛୋଟ ଲିଙ୍ଗ   ଥାଏ । ଯୁବକମାନଙ୍କର କମ ମାଂସପେଶୀ, ଅଧିକ କୋଏସ୍ଟେରୋଲ ସ୍ତର ବା ଓଷ୍ଟିଓପୋରୋସିସ ଥାଏ । ଏହି ଜିଏଚଡି ରୋଗ ଜନ୍ମରୁ   ଥାଇପାରେ ବା ପରେ ଉତ୍ପନ୍ନ ହୋଇପାରେ । ଏହାର କାରଣ ସ୍ୱରୁପ ଜେନେଟିକ  , ଆଘାତ, ସଂକ୍ରମଣ, ଅର୍ବୁଦ , ରାଡିଏସନ ଥେରାପି   ଇତ୍ୟାଦି ଥାଏ । ଜିଏଚ୧  ( 1), ଜିଏଚଆରଏଚଆର  , ବା ବିଟିକେ   ଭଳି ଜିନ ଯୋଗୁ ମଧ୍ୟ ଏହି ରୋଗ ହୋଇପାରେ  । ଏକ ତୃତୀୟାଂଶ କେଶ୍‌ମାନଙ୍କରେ କୌଣସି କାରଣ ପ୍ରତୀୟମାନ ହୁଏନି । ପିଟୁଇଟାରି ଗ୍ରନ୍ଥିରେ   ସମସ୍ୟା ଥିବା ଜଣାଯାଏ । ଅନ୍ୟ କେତେକ ପିଟୁଇଟାରି ହରମୋନର   ମଧ୍ୟ ଅଭାବ ଥାଇପାରେ ଓ ତାହାକୁ ମିଳିତ ପିଟୁଇଟାରୀ ହରମୋନ ଅଭାବ   ନାମ ଦିଆଯାଏ । ରକ୍ତରେ ଗ୍ରୋଥ ହରମୋନ ସ୍ତର ମାପ କରି ରୋଗ ନିର୍ଣ୍ଣୟ କରାଯାଏ । ଗ୍ରୋଥ ହରମୋନ ପ୍ରତିସ୍ଥାପନ   କରି ଚିକିତ୍ସା କରାଯାଏ । କେତେ ଜଣକୁ ଏ ରୋଗ ହୁଏ ତାହାର ହିସାବ ଅସ୍ପଷ୍ଟ ଅଛି । ଅଧିକାଂଶ କେଶ୍ ପିଲାଙ୍କଠାରେ ଦେଖାଯାଏ । ପ୍ରାୟ ୭,୦୦୦ ଲୋକରେ ଜଣକୁ ଏ ରୋଗ ଆକ୍ରମଣ କରେ । ପୁରୁଷ ଓ ମହିଳା ଉଭୟଙ୍କୁ ସମ ଭାବରେ ରୋଗ ହେଲେ ମଧ୍ୟ ପୁରୁଷଙ୍କର ଅଧିକ ନିର୍ଣ୍ଣୟ କରାଯାଏ ।
ଆର୍ଯ୍ୟ ବିବାହ ବୈଧିକରଣ ଅଧିନିୟମ, ୧୯୩୭ ହେଉଛି ଇଂରେଜ ରାଜତ୍ୱ ଭାରତରେ ଲାଗୁ କରାଯାଇଥିବା ଏକ ଆଇନ ଯଦ୍ଦ୍ୱାରା ଆର୍ଯ୍ୟସମାଜୀଙ୍କ ମଧ୍ୟରେ ପ୍ରଚଳିତ ବିବାହକୁ ମାନ୍ୟତା ଦିଆଗଲା । ପୃଷ୍ଠଭୂମି ବ୍ରିଟିଶ ରାଜତ୍ୱ ଭାରତରେ ଜାତିପ୍ରଥା ତଥା ହିନ୍ଦୁ ଧର୍ମରେ ପ୍ରଚଳିତ କୁସଂସ୍କାରକୁ ବିରୋଧ କରୁଥିବା ବିଭିନ୍ନ ଧର୍ମ ତଥା ଜାତିର ବହୁ ବ୍ୟକ୍ତି ଆର୍ଯ୍ୟ ସମାଜରେ ଯୋଗଦାନ କରିବା ଫଳରେ ତତକାଳୀନ ଭାରତରେ ଆର୍ଯ୍ୟସମାଜୀଙ୍କ ସଂଖ୍ୟା ବଢିବାକୁ ଲାଗିଲା । ଇଂରେଜମାନେ ଭାରତ ବିଭିନ୍ନ ଧର୍ମ ତଥା ଜାତିରେ ପ୍ରଚଳିତ ବିବାହର ରୀତିନୀତି ତଥା ପରମ୍ପରା ମଧ୍ୟରେ ହସ୍ତକ୍ଷେପ କରିବାକୁ ଚାହୁଁ ନ ଥିଲେ । ଆର୍ଯ୍ୟ ସମାଜୀଙ୍କ ମଧ୍ୟରେ ବିବାହର ପ୍ରଥା ମଧ୍ୟ ପ୍ରଚଳନ ହେବା ପରେ ଦେଖାଗଲା ଯେ ଯେଉଁ ଦୁଇ ଆର୍ଯ୍ୟ ସମାଜୀଙ୍କ ମଧ୍ୟରେ ବିବାହ ହୋଇଛି ସେହି ବର ଓ କନ୍ୟା ଉଭୟେ ହୁଏତ ବିବାହ ପୂର୍ବରୁ ଭିନ୍ନ ଭିନ୍ନ ଜାତିର ଥିଲେ । ସାମାଜିକ ତଥା ସମ୍ପତ୍ତିଗତ କଟକଣା ତଥା ଏଭଳି ବିବାହକୁ ତତ୍କାଳୀନ ସମାଜ ଗ୍ରହଣ ନ କରିବା ଭୟ ସହିତ ଆର୍ଯ୍ୟ ସମାଜୀଙ୍କ ମଧ୍ୟରେ ଏଭଳି ବିବାହ ଆଇନଗତ ଭାବେ ଅଗ୍ରାହ୍ୟ ହୋଇଯିବାର ଭୟ ସୃଷ୍ଟି ହେଲା । ଏଭଳି ଆଇନଗତ ବାଧାକୁ ଦୁର କରିବା ଉଦ୍ଦେଶ୍ୟରେ ଗଠିତ ସିଲେକ୍ଟ କମିଟିର ସୁପାରିଶ ଭିତ୍ତିରେ ଇଂରେଜ ସରକାରଙ୍କଦ୍ୱାରା ଏହି ଆଇନ ଲାଗୁ କରାଗଲା । ଏହି ଆଇନ ବଳରେ ଜାତିପ୍ରଥାର ବୈଧତାକୁ ପ୍ରଶ୍ନ ନ କରି ଆର୍ଯ୍ୟ ସମାଜରେ ପ୍ରଚଳିତ ବିବାହକୁ ମାନ୍ୟତା ଦିଆଗଲା । ଅଧିନିୟମ ବିଷୟରେ ଅଧିନିୟମର ଧାରା ୨ରେ ରହିଛି ଅଧିନିୟମର ସାର ମର୍ମ । ଉକ୍ତ ଅଧିନିୟମର ଧାରା ୨ ହେଉଛି;- :, . ଅର୍ଥାତ ଅଧିନିୟମର ଧାରା ୨ ଅନୁସାରେ ଆର୍ଯ୍ୟସମାଜୀଙ୍କ ମଧ୍ୟରେ ବିବାହ ଅବୈଧ ନୁହେଁ‌- ପ୍ରଚଳିତ ହିନ୍ଦୁ ଆଇନ ତଥା ରୀତିନୀତି ଓ ପରମ୍ପରା ବାବଜୁଦ ଦୁଇଜଣ ଆର୍ଯ୍ୟସମାଜୀଙ୍କ ମଧ୍ୟରେ ବିବାହ ଏଇଥିପାଇଁ ଅବୈଧ ହେବନାହିଁ କି ଯେ ସେମାନେ ବିବାହ ପୂର୍ବରୁ ଦୁଇ ଭିନ୍ନ ଜାତି, ଉପଜାତି ବା ଧର୍ମର ଥିଲେ ।
ବିନୀତ ଶରଣ, ଓଡ଼ିଶା ଉଚ୍ଚ ନ୍ୟାୟାଳୟର ୨୯ତମ ମୁଖ୍ୟ ବିଚାରପତି  ୨୬ ଫେବୃଆରୀ ୨୦୧୬ - ୬ ଅଗଷ୍ଟ ୨୦୧୮ । ସେ କର୍ଣ୍ଣାଟକ ଉଚ୍ଚ ନ୍ୟାୟାଳୟ ଏବଂ ଆହ୍ଲାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ତଥା ଭାରତର ସର୍ବୋଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି । ବୃତ୍ତିଗତ ଜୀବନ ଜଷ୍ଟିସ୍ ଶରଣ ୧୧ ମଇ ୧୯୫୭ରେ ଉତ୍ତର ପ୍ରଦେଶର ବିଜନୌରରେ ଜନ୍ମଗ୍ରହଣ କରିଥିଲେ । ଆଲାହାବାଦ ବିଶ୍ୱବିଦ୍ୟାଳୟରେ ୧୯୭୬ ମସିହାରେ ସ୍ନାତକ ଡିଗ୍ରୀ ଶିକ୍ଷା ସମାପ୍ତ କରିବା ପରେ ସେ ୨୮ ଜୁଲାଇ ୧୯୮୦ରେ ଆଇନ ଶିକ୍ଷା ସମାପ୍ତ ପୂର୍ବକ ଓକିଲାତି ଜୀବନ ଆରମ୍ଭ କରିଥିଲେ । ସେ ଆଇନର ସମସ୍ତ ପ୍ରସଙ୍ଗରେ ଆଲାହାବାଦ ଉଚ୍ଚ ନ୍ୟାୟାଳୟରେ ଓକିଲାତି କରିବା ଆରମ୍ଭ କରିଥିଲେ । ସେ ୧୪ ଫେବୃଆରୀ ୨୦୦୨ରେ ଆହ୍ଲାବାଦ ହାଇକୋର୍ଟର ସ୍ଥାୟୀ ବିଚାରପତି ଭାବରେ ନିଯୁକ୍ତ ହୋଇଥିଲେ । ଏହା ପରେ ତାଙ୍କୁ ୧୬ ଫେବୃଆରୀ ୨୦୧୫ରେ କର୍ଣ୍ଣାଟକ ହାଇକୋର୍ଟକୁ ସ୍ଥାନାନ୍ତର କରାଯାଇଥିଲା ଏବଂ ୨୬ ଫେବୃଆରୀ ୨୦୧୬ରେ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ନିଯୁକ୍ତ କରାଯାଇଥିଲା । ସେ ୭ ଅଗଷ୍ଟ ୨୦୧୮ରେ ଭାରତର ସୁପ୍ରିମକୋର୍ଟର ବିଚାରପତି ଭାବରେ ନିଯୁକ୍ତ ହୋଇଥିଲେ ।
ରୋଲାପିଟାଣ୍ଟ,  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଭାରୁବି ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କେମୋଥେରାପି ଜନିତ ଅଇ ଓ ବାନ୍ତିର   ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ସାଧାରଣତଃ କେମୋଥେରାପି ଦେବାର ୨୪ ଘଣ୍ଟାରୁ ଅଧିକ ସମୟ ପରେ ହେଉଥିବା ଅଇ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକସନ ଆକାରରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ହିକ୍କା, ମୁଣ୍ଡ ବୁଲାଇବା, ମୁଣ୍ଡବିନ୍ଧା ଏବଂ ଥକ୍କାପଣ ହୋଇପାରେ । ଏହା ସେଣ୍ଟ ଜନ ୱର୍ଟ ସହିତ ପ୍ରତିକ୍ରିୟା କରିଥାଏ । ଏହା ଏନ‌କେ<  " " >୧</ >   <  " " >1</ >  ରିସେପ୍ଟରକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରୋଲାପିଟାଣ୍ଟ ଅନୁମୋଦିତ ହୋଇଥିଲା। ୨୦୧୭ରେ ୟୁରୋପରେ ଏହାକୁ ଅନୁମୋଦନ କରାଯାଇଥିଲା କିନ୍ତୁ ପରେ ସେହି ଅନୁମୋଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ପ୍ରାୟ ୬୭୦ ଡଲାର ।
ଅନ୍ତର୍ଯ୍ୟାମୀ ସାହୁ  (ମୃତ୍ୟୁ: ୧ ଅଗଷ୍ଟ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ପରାଧୀନ ଭାରତର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅନ୍ତର୍ଯ୍ୟାମୀ ଭାରତ ସ୍ୱାଧୀନ ହେବା ପୂର୍ବରୁ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୪୬ ମସିହାରେ ଓଡ଼ିଶାରେ ହୋଇଥିବା ୨ୟ ସାଧାରଣ ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୪୬ ମସିହାରୁ ୧୯୫୨ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଅନ୍ତର୍ଯ୍ୟାମୀ ସାହୁ ୨୦୦୩ ମସିହାର ଅଗଷ୍ଟ ମାସ ୧ ତାରିଖରେ ମୃତ୍ୟୁବରଣ କରିଥିଲେ ।
ଆଗକାଳରେ ରଜାରାଜୁଡ଼ା ନିଜ ସେନାସାମନ୍ତଙ୍କ ସହ ନିଶାକାଳରେ ପ୍ରଜାମାନଙ୍କ ଘରେ ଛଦ୍ମବେଶରେ ବିଜେ କରିବାକୁ ଅନ୍ଧାରିବିଜେ କୁହାଯାଏ । ଅନ୍ଧାରିବିଜେ କରିବା ଏକ ଗୋପନ ରାଜପ୍ରଥା ଭାବରେ ଅନେକକାଳ ଯାଏଁ ରାଜାମାନଙ୍କଦ୍ୱାରା ସମ୍ପାଦିତ ହେଉଥିଲା । ପ୍ରଜାମାନଙ୍କ ଭଲମନ୍ଦ, ଅଭାବ ଅସୁବିଧା, ବିରୋଧ ଯାହା ରାଜପାରିଷଦଙ୍କ ହେତୁ ରାଜାଙ୍କ କାନରେ ନ ପହଞ୍ଚିପାରୁଥିଲା ତାହା ରାଜା ନିଜେ ଛଦ୍ମରେ ଯାଇ ପ୍ରଜାଙ୍କଠୁ ସିଧାସଳଖ ଶୁଣୁଥିଲେ । କ୍ରମେ ଏହି ପ୍ରଥାର ଅପବ୍ୟବହାର କରି ଅନେକ ଭ୍ରଷ୍ଟ ରାଜା ସୁନ୍ଦରୀ ରମଣୀମାନଙ୍କୁ ବଳପୂର୍ବକ ରମଣ କରୁଥିଲେ । ପ୍ରଥାନୁସାରେ ଜଣେ ରାଜକର୍ମଚାରୀ ବତୀଟିଏ ସନ୍ଧ୍ୟାରେ ଜଣେ ପ୍ରଜାଙ୍କ ଘର ସାମନାରେ ରଖିଦେଇଆସୁଥିଲେ । ତାହା ନିଶାର୍ଦ୍ଧରେ ରାଜାଙ୍କର ଅନ୍ଧାରିବିଜେର ସୂଚନା ବହନ କରୁଥିଲା । ସୁନ୍ଦରୀ ଅନୂଢ଼ା ତରୁଣୀ ତଥା ନବବିବାହିତା କନ୍ୟାର ଚଉଠି ରାତିରେ ସେ ନିଜ ପତି ସହ ସହବାସ କରିବା ପୂର୍ବରୁ ରାଜା ସେହି କନ୍ୟା ସହିତ ରମଣ କରି କୁମାରୀତ୍ୱ ହରଣ କରୁଥିଲେ । ଅନେକ ନାରୀ ତଥା ତାଙ୍କର ପରିବାରବର୍ଗ ଏହା ସହି ନପାରି ଆତ୍ମହତ୍ୟା କରୁଥିଲେ ।
ଗୋଷ୍ଠୀ ପ୍ରତିରୋଧକ ଶକ୍ତି  (ଗୋଷ୍ଠୀ ପ୍ରଭାବ, ସମ୍ପ୍ରଦାୟ ରୋଗ ପ୍ରତିରୋଧକ ଶକ୍ତି, ଜନସଂଖ୍ୟା ପ୍ରତିରୋଧକ ଶକ୍ତି, କିମ୍ବା ସାମାଜିକ ପ୍ରତିରୋଧକ ଶକ୍ତି ନାମରେ ମଧ୍ୟ ଜଣା) ସଂକ୍ରାମକ ରୋଗରୁ ପରୋକ୍ଷ ନିରାପତ୍ତାର ଏକ ରୂପ  । ପୂର୍ବ ସଂକ୍ରମଣ କିମ୍ବା ଟୀକାକରଣଦ୍ୱାରା ଜନସଂଖ୍ୟାର ଏକ ବଡ଼ ଅଂଶ ଭିତରେ ସଂକ୍ରମଣ ବିରୋଧରେ ପ୍ରତିରୋଧକ ଶକ୍ତି ହାସଲ କଲେ ତାହା ପ୍ରତିରୋଧକ ଶକ୍ତି ନଥିବା ବ୍ୟକ୍ତିବିଶେଷଙ୍କ ପାଇଁ ଏକ ମାପ ଦେଇଥାଏ । ବହୁ ସଂଖ୍ୟକ ବ୍ୟକ୍ତିଙ୍କର ରୋଗ ପ୍ରତିରୋଧକ ଶକ୍ତି ଥିବା ଏକ ଜନସଂଖ୍ୟାରେ ଏହିପରି ଲୋକ ରୋଗ ସଂକ୍ରମଣରେ ସହଯୋଗ କରିବାର ସମ୍ଭାବନା ନଥାଏ ଓ ସଂକ୍ରମଣର ଶୃଙ୍ଖଳ ବ୍ୟାହତ ହେବାର ସମ୍ଭାବନା ଅଧିକ ଥାଏ, ଯାହା ରୋଗ ବିସ୍ତାର ବନ୍ଦ କରିଦିଏ କିମ୍ବା ମନ୍ଥର କରିଦିଏ । ଏକ ସମ୍ପ୍ରଦାୟରେ ରୋଗ ପ୍ରତିରୋଧକ ଶକ୍ତିଥିବା ବ୍ୟକ୍ତିବିଶେଷଙ୍କ ଅନୁପାତ ଯେତେ ବଢ଼େ ପ୍ରତିରୋଧକ ଶକ୍ତି ନଥିବା ବ୍ୟକ୍ତି ସଂକ୍ରମିତ ବ୍ୟକ୍ତିଙ୍କ ସଂସ୍ପର୍ଶରେ ଆସିବାର ସମ୍ଭାବନା ସେତେ କମେ ଏବଂ ତାହା ରୋଗ ପ୍ରତିରୋଧକ ଶକ୍ତି ନଥିବା ବ୍ୟକ୍ତିବିଶେଷଙ୍କୁ ସଂକ୍ରମଣରୁ ରକ୍ଷା କରିବାରେ ସାହାଯ୍ୟ କରେ ।
ସହୁରା ମଲ୍ଲିକ  (ଜନ୍ମ: ୩ ଜୁଲାଇ ୧୯୪୫ - ୧୬ ଅଗଷ୍ଟ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୪, ୧୯୮୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୮ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସହୁରା ମଲ୍ଲିକ ୧୯୪୫ ମସିହାର ଜୁଲାଇ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଜେରା ମଲ୍ଲିକ ଓ ପତ୍ନୀଙ୍କ ନାମ ରିପୁଙ୍ଗି ମଲ୍ଲିକ । ରାଜନୈତିକ ଜୀବନ ସହୁରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ସହୁରା ୨୦୧୯ ମସିହାର ଅଗଷ୍ଟ ୧୬ ତାରିଖରେ ୭୪ ବର୍ଷ ବୟସରେ ମୃତ୍ୟବରଣ କରିଥିଲେ ।
ନିୟୋଜିତ ତାପମାତ୍ରା ପରିଚାଳନା  , ପୂର୍ବ ନାମ ଥେରାପିଉଟିକ ହାଇପୋଥର୍ମିଆ, ଶରୀର ତାପମାତ୍ରାକୁ ଏକ ନିର୍ଦ୍ଦିଷ୍ଟ ସମୟ ପର୍ଯ୍ୟନ୍ତ ବଜାୟ ରଖିବା ପାଇଁ ଏକ ସକ୍ରିୟ ପ୍ରୟାସକୁ ବୁଝାଏ । ପୂର୍ବରୁ ହୃଦ୍‌‌ରୋଧ ହେବା ସମୟରେ ନିମ୍ନ ତାପମାତ୍ରା ରଖିବା ବ୍ୟବହୃତ ହେଉଥିଲା । ଅଧିକ ପ୍ରମାଣରେ ଦେଖାଗଲା ଏହା ଶରୀରର ସାଧାରଣ ତାପମାତ୍ରା ବଜାୟ ରଖିବା ଅପେକ୍ଷା ଅଧିକ କିଛି ଭଲ ନୁହେଁ । ନବଜାତ ଶିଶୁମାନଙ୍କର ହାଇପୋକ୍ସିକ ଇସକେମିକ ଏନସେଫାଲୋପାଥି କ୍ଷେତ୍ରରେ କେତେକ ପ୍ରମାଣ ସହିତ ଏହାର ବ୍ୟବହାରକୁ କେତେକ ସମର୍ଥନ ମିଳୁଛି । ନିମ୍ନଲିଖିତ ଆଘାତଜନିତ ମସ୍ତିଷ୍କ ଆଘାତ ଅସ୍ପଷ୍ଟ ଲାଭଦାୟକ ଅଟେ  ଶରୀରକୁ ନିମ୍ନ ତାପମାତ୍ରାରେ ରଖିବାର ଜଟିଳତା ମଧ୍ୟରେ ସ୍ୱଳ୍ପ ହୃଦ୍‌ଗତି ହାର, ନିମ୍ନ ରକ୍ତ ଶର୍କରା ସ୍ତର, ଚର୍ମ ଭାଙ୍ଗିବା, ନିମ୍ନ ରକ୍ତଚାପ ମାତ୍ରା ଏବଂ ସେପସିସ୍ ଅନ୍ତର୍ଭୁକ୍ତ ହୋଇପାରେ । ତାପମାତ୍ରା ହ୍ରାସ ଅନେକ ଉପାୟରେ ସମ୍ପନ୍ନ ହୋଇପାରେ ଯେପରିକି ଥଣ୍ଡା କମ୍ବଳ, ଥଣ୍ଡା ହେଲମେଟ, ଥଣ୍ଡା କ୍ୟାଥେଟର, ବରଫ ପ୍ୟାକ୍ ଏବଂ ଶୀତଳ ଶିରାଭ୍ୟନ୍ତର ତରଳ ପଦାର୍ଥ ବ୍ୟବ‌ହାର କରି ହୁଏ । ପ୍ରାଚୀନ ମିଶରର ଲୋକମାନଙ୍କ ସମୟରେ ଏହାର ବ୍ୟବହାର ହେଉଥିଲା ଏବଂ ଏହା ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ହିପୋକ୍ରେଟସ ଏହାର ବର୍ଣ୍ଣନା କରିଥିଲେ । ଏହାର ବ୍ୟବହାରର ପ୍ରଥମ ବୈଜ୍ଞାନିକ ପ୍ରମାଣ ୧୯୪୩ ମସିହାରେ ଟେମ୍ପଲ ଫାଏ ନାମକ ବ୍ୟକ୍ତିଙ୍କଦ୍ୱାରା ପ୍ରକାଶିତ ହୋଇଥିଲା । ୧୯୯୦ ଦଶକରେ ହୃଦ୍‌‌ପାତ ପରେ ଏହି ଉପାୟର କିଛି ଉପକାର ମିଳିଥିବା ଜଣାଗଲା ।
ବୃହସ୍ପତି ହେଉଛି ସୂର୍ଯ୍ୟର ପଞ୍ଚମ ଗ୍ରହ ଏବଂ ସୌର ଜଗତର ସର୍ବବୃହତ । ଏହା ଏକ ଗ୍ୟାସ୍ ବିଶାଳ ଯାହାର ସୌର ଜଗତର ଅନ୍ୟ ସମସ୍ତ ଗ୍ରହମିଳିତ ଭାବରେ ଅଢ଼େଇ ଗୁଣରୁ ଅଧିକ ବସ୍ତୁତ୍ୱ ଅଛି, କିନ୍ତୁ ସୂର୍ଯ୍ୟର ବସ୍ତୁତ୍ୱର ଏକ ହଜାରତମରୁ ସାମାନ୍ୟ କମ୍ । ବୃହସ୍ପତି ହେଉଛି ଚନ୍ଦ୍ର ଏବଂ ଶୁକ୍ର ପରେ ପୃଥିବୀର ରାତି ଆକାଶରେ ତୃତୀୟ ଉଜ୍ଜ୍ୱଳ ପ୍ରାକୃତିକ ବସ୍ତୁ, ଏବଂ ଏହା ପ୍ରାଗୈତିହାସିକ ସମୟରୁ ପାଳନ କରାଯାଇଛି ।ଇଂରାଜୀରେ ଏହାର ନାମ ଜୁପିଟର   ଦେବତାମାନଙ୍କ ରାଜା ରୋମାନ ଦେବତା ଜୁପିଟରଙ୍କ ନାମରେ ରଖାଯାଇଥିଲା । ବୃହସ୍ପତି ମୁଖ୍ୟତଃ ଉଦଜାନରେ ଗଠିତ, କିନ୍ତୁ ହିଲିୟମ୍ ଏହାର ବସ୍ତୁତ୍ୱର ଏକ ଚତୁର୍ଥାଂଶ ଏବଂ ଏହାର ଆୟତନର ଏକ ଦଶମାଂଶ ଗଠନ କରେ । ଏହାର ବୋଧହୁଏ ଭାରୀ ଉପାଦାନଗୁଡ଼ିକର ଏକ ପଥର ମୂଳ ଅଛି, କିନ୍ତୁ ସୌର ଜଗତର ଅନ୍ୟ ବିଶାଳ ଗ୍ରହପରି, ଏଥିରେ ଏକ ଭଲ ଭାବରେ ପରିଭାଷିତ କଠିନ ପୃଷ୍ଠର ଅଭାବ ଅଛି । ବୃହସ୍ପତିର ଆଭ୍ୟନ୍ତରୀଣର ଚାଲୁଥିବା ସଂକୋଚନ ସୂର୍ଯ୍ୟଙ୍କଠାରୁ ଗ୍ରହଣ କରୁଥିବା ଅପେକ୍ଷା ଅଧିକ ଉତ୍ତାପ ସୃଷ୍ଟି କରେ । ଏହାର ଦ୍ରୁତ ଘୂର୍ଣ୍ଣନ ହେତୁ, ଗ୍ରହର ଆକୃତି ଏକ ଓବ୍ଲେଟ୍ ସ୍ଫେରୋଇଡ୍: ବିଷୁବରେଖା ଚାରିପାଖରେ ଏହାର ସାମାନ୍ୟ କିନ୍ତୁ ଲକ୍ଷ୍ୟଯୋଗ୍ୟ ଫୁଲା ଅଛି । ବାହ୍ୟ ବାୟୁମଣ୍ଡଳକୁ ସେମାନଙ୍କର ପାରସ୍ପରିକ ସୀମା ସହିତ ଅଶାନ୍ତି ଏବଂ ଝଡ଼ ସହିତ ଦ୍ରାଘିମା ବ୍ୟାଣ୍ଡର ଏକ କ୍ରମରେ ବିଭକ୍ତ କରାଯାଇଛି । ଏହାର ଏକ ପ୍ରମୁଖ ଫଳାଫଳ ହେଉଛି ଗ୍ରେଟ୍ ରେଡ୍ ସ୍ପଟ୍, ଏକ ବିଶାଳ ଝଡ଼ ଯାହା ଅତି କମରେ ୧୮୩୧ରୁ ଦେଖାଯାଉଛି ।
ତ୍ରିନାଥ ମେଳା ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା କୃଷ୍ଣଚନ୍ଦ୍ର ରଥଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ଆଥେରୋସ୍କ୍ଲେରୋସିସ  (ଇଂରାଜୀ ଭାଷାରେ ) ଏକ ବେମାରୀ ଯେଉଁଥିରେ ଆଥେରୋମା ନାମକ ଏକ ପ୍ଲେକ ବା ମଇଳା ପ୍ୟାଚ ଦାଗ ଧମନୀ   ଭିତରେ ଜମା ହୋଇ ତାକୁ ଅଣଓସାରିଆ କରିଦିଏ  । ପ୍ରାରମ୍ଭରେ କୋଣସି ଲକ୍ଷଣ ଦେଖାଯାଏନାହିଁ । ଅଧିକ ଅଣଓସାରିଆ ହୋଇଗଲେ ଧମନୀ ସ୍ଥାନ ଅନୁସାରେ କରୋନାରୀ ଧମନୀ ରୋଗ, ଷ୍ଟ୍ରୋକ, ପ୍ରାନ୍ତୀୟ ଧମନୀ ରୋଗ, ବୃକ୍‌କ ସମସ୍ୟା   ସୃଷ୍ଟି ହୁଏ । ପ୍ରାୟ ମଧ୍ୟ ବୟସ ନହେଲେ ଲକ୍ଷଣ ପ୍ରକାଶ ପାଏନାହିଁ । ଏହି ରୋଗର ସଠିକ କାରଣ ନିର୍ଣ୍ଣୟ ହୋଇନାହିଁ । ଉଚ୍ଚ ରକ୍ତଚାପ, ମଧୁମେହ, ଧୂମ୍ରପାନ  , ମୋଟାପଣ, ପାରିବାରିକ ଇତିହାସ, ଅଧିକ କୋଲେସ୍ଟେରଲ ଥବା ଖାଦ୍ୟ   ଇତ୍ୟାଦି ଅବସ୍ଥା ଥିଲେ ଏହି ରୋଗ ସଙ୍କଟ ରହେ । ରକ୍ତରେ ଥିବା ଚର୍ବି, କୋଲେସ୍ଟେରଲ  , କ୍ୟାଲସିଅମ   ଓ ଅନ୍ୟାନ୍ୟ କେତେକ ପଦାର୍ଥକୁ ନେଇ ପ୍ଲେକ ଗଠିତ ହୁଏ । ଧମନୀରେ ଅଭ୍ୟନ୍ତର ସରୁ ହେବା ଫଳରେ ଅମ୍ଳଜାନ ଥବା ରକ୍ତ ସରବରାହ ବିଭିନ୍ନ ସ୍ଥାନ‌କୁ ଯାଇପାରେନାହିଁ । ରୋଗୀ ପରୀକ୍ଷା, ଇସିଜି   କରି ରୋଗ ନିର୍ଣ୍ଣୟ କରାଯାଏ । ସ୍ୱାସ୍ଥ୍ୟପ୍ରଦ ଖାଦ୍ୟ, ବ୍ୟାୟାମ, ଧୂମ୍ରପାନ ନିଷେଧ, ସାଧାରଣ ଓଜନ କାଏମ ସାହାଯ୍ୟରେ ଏ ରୋଗ ପ୍ରତିରୋଧ କରିବା ସମ୍ଭବପର ହୁଏ । ରୋଗ ନିଶ୍ଚିତ ହେଲା ପରେ ଉଚ୍ଚ ରକ୍ତଚାପ କମେଇବା ଔଷଧ, ରକ୍ତ ଜମାଟ କମ କରିବା ଔଷଧ ଯେପରିକି ଆସ୍ପିରିନ ଓ ସ୍ଟାଟିନ   ଭଳି କୋଲେସ୍ଟେରଲ କମ କରିବା ଔଷଧ ଦିଆଯାଏ । ଏହା ବ୍ୟତୀତ ଆବଶ୍ୟକ ସ୍ଥଳେ ପରକ୍ୟୁଟାନିଅସ କରୋନାରି ଇଣ୍ଟରଭେନସନ  , କରୋନାରୀ ଅର୍ଟେରି ବାଇପାସ ଗ୍ରାଫ୍ଟ   ବା କ୍ୟାରୋଟିଡ ଏଣ୍ଡଆର୍ଟେରେକ୍ଟୋମି   ଆଦି ଅପରେଶନ କରାଯାଇପାରେ । ଯୁବାବସ୍ଥାରେ ଲୋକଙ୍କୁ ଏହି ରୋଗ ଆରମ୍ଭ ହୋଇ ବୟସ ବୃଦ୍ଧି ସ‌ହିତ ଦିନ‌କୁ ଦିନ ଖରାପ ଆଡ଼କୁ ଯାଏ । ୬୫ ବର୍ଷ ବୟସ ବେଳକୁ ପ୍ରାୟ ସବୁ ମଣିଷଙ୍କର ଆଥେରୋସ୍କ୍ଲେରୋସିସ ହୋଇଯାଏ । ବିକଶିତ ଦେଶରେ   ପଙ୍ଗୁତ୍ୱ ଓ ମୃତ୍ୟୁର ପ୍ରଥମ କାରଣ ରୂପେ ଏ ରୋଗ ବିବେଚିତ ହୁଏ । ସନ ୧୫୭୫ରେ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରାଯାଇଥିଲା । କିନ୍ତୁ ପ୍ରାୟ ୫,୦୦୦ ବର୍ଷ ପୂର୍ବରୁ ଏହି ରୋଗ ଆକ୍ରମଣ କରୁଥିବାର ପ୍ରମାଣ ମିଳୁଛି ।
କାନାମାଇସିନ ଏ  (ଇଂରାଜୀ ଭାଷାରେ , ଅନ୍ୟ ନାମ କାନାମାଇସିନ ), ଏକ ଆଣ୍ଟିବାୟୋଟିକ ଯାହା ସାଂଘାତିକ ବ୍ୟାକ୍ଟେରିଆ ସଂକ୍ରମଣ   ଓ ଯକ୍ଷ୍ମା ରୋଗର ଦିଆଯାଏ  । ଏହା ପ୍ରଥମ ଧାଡ଼ିର ଚିକିତ୍ସା ଔଷଧ ନୁହେଁ । ଏହା ପାଟିରେ  , ଇଞ୍ଜେକସନ ଆକାରରେ ଶିରାଭ୍ୟନ୍ତରରେ   ବା ମାଂସପେଶୀରେ   ଦିଆଯାଏ । ଏହି ଔଷଧ ଅଳ୍ପ ଦିନ ନିମନ୍ତେ ଦିଆଯାଏ, ସାଧାରଣତଃ ୭ରୁ ୧୦ ଦିନ ନିମନ୍ତେ । ଭୁତାଣୁ ସଂକ୍ରମଣରେ  ( : ) ଏହା କାମକରେନାହିଁ  । ଏହି ଔଷଧର ପାର୍ଶ୍ୱ ପ୍ରତିକ୍ରିୟାରେ ଶ୍ରବଣ ଓ ନିୟନ୍ତ୍ରଣ ସମସ୍ୟା ଉପୁଜେ । ବୃକ୍‌କ ସମସ୍ୟା ମଧ୍ୟ ହୋଇପାରେ। ଏହା ଶିଶୁ ପ୍ରତି ବିପଦଜନ‌କ ହୋଇଥିବାରୁ ଗର୍ଭାବସ୍ଥାରେ ଦିଆଯାଏନାହିଁ । ସ୍ତନ୍ୟପାନ   ସମୟରେ ଏହା ଅସୁବିଧା କରିବା ଜଣାଯାଇନାହିଁ । ଏହା ଆମିନୋଗ୍ଲାଇକୋସାଇଡ   ପରିବାରର ଏକ ସଦସ୍ୟ । ବିଜାଣୁ/ବ୍ୟକ୍ଟେରିଆ ବଞ୍ଚିବା ନିମନ୍ତେ ଆବଶ୍ୟକ ହେଉଥିବା ପ୍ରୋଟିନ ତିଆରିକୁ ଏହି ଔଷଧ ଅବରୋଧ କରେ । ସନ ୧୯୫୭ରେ ହାମାଓ ଉମେଜାୱା   ପ୍ରଥମେ ସ୍ଟ୍ରେପ୍ଟୋମାଇସେସ କାନାମାଇସେଟିକସ୍‌ରୁ କାନାମାଇସିନ ପ୍ରସ୍ତୁତ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ସନ ୨୦୧୪ରେ ଏହାର ଏକ ଡୋଜର ମୂଲ୍ୟ ୧.୫୨ ଆମେରିକୀୟ ଡଲାର ଥିଲା । ଏହା ଯୁକ୍ତରାଷ୍ଟ୍ର ଆମେରିକାରେ ବ୍ୟବସାୟୀକ ଭିତ୍ତିରେ ଆଉ ମିଳୁନାହିଁ ।
ଧୋତି ଭାରତରେ ପ୍ରୁରୁଷମାନଙ୍କର ଏକ ପାରମ୍ପରିକ ପୋଷାକ ।ଏହାକୁ କେତେକ ସ୍ଥାନରେ ପଞ୍ଚା, ମର୍ଦନି ବା ଭେସ୍ଟି କୁହାଯାଏ । ଏହା ଚତୁର୍ଭୁଜ ଆକାରର ଏକ ସିଲେଇ ନ ହୋଇଥିବା ଏକ କନା, ୪,୫ ମିଟର  (୧୫ ଫୁଟ) ଲମ୍ବା ଯାହାକୁ ଅଣ୍ଟାଠାରୁ ପାଦ ପର୍ଯ୍ୟନ୍ତ ଗୁଡ଼େଇ ପିନ୍ଧାଯାଏ  । ଭାରତର ତାମିଲନାଡ଼ୁ, କେରଳ, ଆନ୍ଧ୍ର ପ୍ରଦେଶ, ମହାରାଷ୍ଟ୍ର, କର୍ଣ୍ଣାଟକ, ବିହାର, ମଧ୍ୟ ପ୍ରଦେଶା, ଆସାମ, ପଶ୍ଚିମ ବଙ୍ଗ, ଓଡ଼ିଶା, କୋଙ୍କଣ ଓ ଗୋଆରେ ଅଧିକାଂଶ ଲୋକମାନେ ପିନ୍ଧନ୍ତି । ଉତ୍ତର ଗୁଜରାଟ ଓ ଦକ୍ଷିଣ ରାଜସ୍ଥାନରେ ପଞ୍ଚ  (ଧୋତି) ସହ ଦେହକୁ ଘୋଢ଼େଇବାକୁ ଗୋଟିଏ ଛୋଟ କୁର୍ତ୍ତା ବା କେଡ଼ିଆ ପିନ୍ଧନ୍ତି  । ବିହାର ଓ ଶ୍ରୀଲଙ୍କାର କିଛି ସ୍ଥାନରେ କୁର୍ତ୍ତା ସହ ଧୋତି ପିନ୍ଧନ୍ତି ଯାହାକୁ ଧୋତି-କୁର୍ତ୍ତା କହନ୍ତି । ପଶ୍ଚିମ ବଙ୍ଗରେ ଧୋତି ସହ ପଞ୍ଜାବୀ ପିନ୍ଧନ୍ତି ଓ ତାହାକୁ ଧୋତି-ପଞ୍ଜାବୀ କହନ୍ତି । ତାମିଲନାଡ଼ୁରେ ଏହାକୁ ସତ୍ତାଇ (କୁର୍ତ୍ତା) ସହ ପିନ୍ଧନ୍ତି  । ଆନ୍ଧ୍ର ପ୍ରଦେଶରେ ଚୋକ୍କା (କୁର୍ତ୍ତା) ବା ଜୁବ୍ୱା ସହ ଧୋତି ପିନ୍ଧନ୍ତି  । ଆସାମରେ ଏହି ପୋଷାକ ଯୁଗଳକୁ ସୁରିୟା ପଞ୍ଜାବୀ କହନ୍ତି । ପାକିସ୍ଥାନର ପଞ୍ଜାବରେ ଏହା ଏକ ପାରମ୍ପରିକ ପୋଷାକ । ବିଭିନ୍ନ ଭାଷାରେ ନାମ ଧୋତି ନାମଟି ସଂସ୍କୃତ ଭାଷାର ଧଉତ ଶବ୍ଦରୁ ଆସିଛି । ବିଭିନ୍ନତା ଓ ଷ୍ଟାଇଲ ଧୋତିକୁ ତାମିଲନାଡୁରେ ଭେତ୍ତି   ଓ କେରଳରେ ମୁଣ୍ଡୁ କହନ୍ତି । ଆନ୍ଧ୍ର ପ୍ରଦେଶରେ ଏହାକୁ ପଞ୍ଚ ଓ କର୍ଣାଟକରେ ପଞ୍ଚେ, ମହାରାଷ୍ଟ୍ରରେ ଧୋତର, ପଶ୍ଚିମ ବଙ୍ଗରେ ଧୁତି କହନ୍ତି । ସଂସ୍କୃତ ଭାଷାରେ ପାଞ୍ଚ ଓ ଧୁବତି   ଶବ୍ଦମାନଙ୍କର ଅର୍ଥ ସଂଖ୍ୟା ପାଞ୍ଚ । ଏହା ଧୋତିର ପାଞ୍ଚ ହାତ ଲମ୍ବକୁ ବା ଦକ୍ଷିଣ ଭାରତୀୟ ପଦ୍ଧତିରେ ଧୋତି ପିନ୍ଧିବାବେଳେ ତାହାର ପାଞ୍ଚଟି ଗଣ୍ଠିକୁ ଲକ୍ଷ କରି ଲେଖା ହୋଇପାରିଥାଏ । ସାଧାରଣତଃ ଧୋତିର ରଙ୍ଗ ଧଳା ବା କ୍ରିମ ରଙ୍ଗ ହୋଇଥାଏ । ଧର୍ମ ସମ୍ପର୍କୀୟ ଅନୁଷ୍ଠାନ ହେଉଥିଲେ ରଙ୍ଗୀନ ଧୋତି ପିନ୍ଧନ୍ତି । ପଶ୍ଚିମ ବଙ୍ଗରେ ବିବାହ ସମୟରେ ଧଳା ଧୋତି ବ୍ୟବହାର କରନ୍ତି । ପୁରୁଷମାନେ ଧଳା ବା ହଳଦୀ ରଙ୍ଗର ଧୋତି ବିବାହ ଓ ବ୍ରତ ସମୟରେ ପିନ୍ଧନ୍ତି । ରେଶମ ତିଆରି ଧୋତିକୁ ତାମିଲନାଡୁରେ ମଗତମ ଓ ଆନ୍ଧ୍ର ପ୍ରଦେଶରେ ପଟ୍ଟୁ ପଞ୍ଚ କହନ୍ତି । ମହାରାଷ୍ଟ୍ର ମନ୍ଦିରମାନଙ୍କରେ ପୂଜାରୀମାନେ ସିନ୍ଦୁର-ଲାଲ ରଙ୍ଗର ଧୋତି   ପିନ୍ଧନ୍ତି । ରାଜା ମହାରାଜାମାନେ ଅତି ରଙ୍ଗୀନ ତଥା ସୁନା ଏମବ୍ରୟଡରୀ ହୋଇଥିବା ଧୋତି ପିନ୍ଧୁଥିଲେ । ରେଶମ ପଞ୍ଚ ସ୍ୱତନ୍ତ୍ର ଉତ୍ସବ ସମୟରେ ପିନ୍ଧୁଥିଲେ ଓ ଏହା ଅତି ଦାମିକା ଥିଲା । ଧୋତି ପିନ୍ଧାକୁ ଅସୁନ୍ଦର ମନେ କରାଯାଉଥିବା ଜାଣି ମଧ୍ୟ ସ୍ୱତନ୍ତ୍ର ଉତ୍ସବ ସମୟରେ ଧୋତି ପିନ୍ଧୁଥିବା ମହାତ୍ମା ଗାନ୍ଧି ଥରେ ଲଣ୍ଡନରେ ଜଣେ ସାଙ୍ଗଙ୍କୁ ଧୋତି ପିନ୍ଧିଥିବା ଦେଖି ଆଶ୍ଚର୍ଯ୍ୟାନ୍ୱିତ ହୋଇଥିଲେ । ମହର୍ଷି ମହେଶ ଯୋଗୀ ଧଳା ରେଶମ ଧୋତି ପିନ୍ଧୁଥିଲେ ।
ମହାଳୟା  (ଇଂରାଜୀ: , ମହାଳୟା ଅମାବାସ୍ୟା ନାମରେ ମଧ୍ୟ ଜଣା) ଭାରତର ରାଜ୍ୟ ଓଡ଼ିିିଶାର ଏକ ଧର୍ମଭିତ୍ତିକ ପର୍ବ  । ଏହା ହିନ୍ଦୁମାନଙ୍କଦ୍ୱାରା ପିତୃପୁରୁଷଙ୍କ ସନ୍ତୁଷ୍ଟି ପାଇଁ ଏକ ଶ୍ରାଦ୍ଧ କର୍ମ । ମହାଳୟା ଅମାବାସ୍ୟାରେ ଅନୁଷ୍ଠିତ ଶ୍ରାଦ୍ଧକୁ  'ମହାଳୟା ଶ୍ରାଦ୍ଧ' ', ' 'ସାମ୍ବତ୍ସରିକ ଶ୍ରାଦ୍ଧ' ' ବା ' 'ପାର୍ବଣ ଶ୍ରାଦ୍ଧ' ' ବା ' 'ମଉଳା ଶ୍ରାଦ୍ଧ' ' କୁହାଯାଏ । ଆଶ୍ୱିନ ମାସର ପ୍ରଥମ ପକ୍ଷ  "ପିତୃ ପକ୍ଷ"  ନାମରେ ଜଣା । ଏହି ପକ୍ଷର ଅମାବାସ୍ୟା  "ମହାଳୟା ଅମାବାସ୍ୟା"  ନାମରେ ପାଳିତ । ପିତୃଗଣଙ୍କ ଉଦ୍ଦେଶ୍ୟରେ ଦାନ ଓ ଉତ୍ସର୍ଗ ଆଦି ପାଳନ କରାଯାଉଥିବାରୁ ଏହାକୁ  "ପିତୃପର୍ବ"  ମଧ୍ୟ କୁହାଯାଏ । ଆଶ୍ୱିନ ମାସ କୃଷ୍ଣ ପକ୍ଷ ପ୍ରତିପଦାଠାରୁ ଅମାବସ୍ୟା ପର୍ଯ୍ୟନ୍ତ ପନ୍ଦର ଦିନକୁ ପିତୃପକ୍ଷ କୁହାଯାଏ । ଚତୁର୍ଦ୍ଦଶୀ ଯାଏଁ ତର୍ପଣ କଲାପରେ ଅମାବସ୍ୟା ଦିନ ପିଣ୍ଡ ଦାନ କରାଯାଏ । ସୂର୍ଯ୍ୟ କନ୍ୟା ରାଶିରେ ଥିବାବେଳେ ଯେଉଁ ଅମାବାସ୍ୟା ପଡ଼େ ତାହା ମହାଳୟା ଅମାବାସ୍ୟା । ମହଳୟା ଶ୍ରାଦ୍ଧର ତର୍ପଣରେ ବ୍ରହ୍ମା, ବିଷ୍ଣୁ, ରୁଦ୍ର, ପ୍ରଜାପତି, ଅଚାର୍ଯ୍ୟ, ବେଦ, ଛନ୍ଦ, ଗନ୍ଧର୍ବଗଣ, ଦେବଗଣ, ପୁରୁଣାଚାର୍ଯ୍ୟ, ସମ୍ବତ୍ସର, ଶାବୟବ, ନାଗଗଣ, ଯକ୍ଷ, ଭକ୍ଷ, ପିଶାଚ, ବନସ୍ପତି, ଔଷଧ, ଭୂତଗ୍ରାମ, ଚତୁଷ୍ଟୟ ଏବଂ ପୃଥିବୀ ଇତ୍ୟାଦି କୋଡ଼ିଏ ଦେବଗଣଙ୍କୁ ଗୋଟିଏ ଥର ତର୍ପଣ; ସନତ, ସନନ୍ଦ, ସନତନ, କପିଳ, ଆସୁରୀ, ଡୋବୁ, ଏବଂ ପଞ୍ଚଶିଖ ଇତ୍ୟାଦି ସାତ ଋଷିଙ୍କୁ ଦୁଇ ଥର ତର୍ପଣ ଏବଂ ପିତୃପୁରୁଷଗଣଙ୍କୁ ତିନିଥର ତର୍ପଣରେ ଅପ୍ୟାୟିତ କରାଯାଏ । ପିତୃ ତର୍ପଣରେ ପିତାଙ୍କୁ ରୁଦ୍ର ରୂପେ, ପିତାମହଙ୍କୁ ବସୁରୂପେ ଓ ପ୍ରପିତାମହଙ୍କୁ ଆଦିତ୍ୟରୂପେ କଳ୍ପିତ କରାଯାଏ । ପିଣ୍ଡଦାତାଙ୍କ ଆଳୟରେ ସର୍ବଦେବ, ଋଷି, ଏବଂ ପିତୃପୁରୁଷଙ୍କ ଉପସ୍ଥିତ ହେତୁ ଏହାଙ୍କୁ ମହାଳୟା ଶ୍ରଦ୍ଧ କୁହାଯାଏ । ଭାଦ୍ରବ ମାସ କୃଷ୍ଣ ପକ୍ଷ ପ୍ରତିପଦାଠାରୁ ଅମାବାସ୍ୟା, ଏହି ୧୫ ଦିନ ମଧ୍ୟରେ ଜଣେ ଯେକୌଣସି ଦିନ ଶ୍ରାଦ୍ଧ ଦେଇପାରେ, ଏଥିପାଇଁ ଏହାକୁ ପିତୃପକ୍ଷ କୁହଯାଏ । ମହାଳୟା ତିଥିରେ ଓଡ଼ିଶାର ଢେଙ୍କାନାଳ ଜିଲ୍ଲା ଅନ୍ତର୍ଗତ ଭୁବନଠାରେ  "ଦଶହରା ବଳଦ ଯାତ୍ରା" ର ଆରମ୍ଭ ହୋଇଥାଏ । ଏହି ଦିନ ସମ୍ବଲପୁରର ସମଲେଶ୍ୱରୀଙ୍କ  "ଧବଳମୁଖୀ ବେଶ"  ହୋଇଥାଏ । ହିନ୍ଦୁ ଧାର୍ମିକ ପରଂପରାରେ ପିତୃପୁରୁଷଙ୍କ ପାଇଁ ପାଳନ କରାଯାଉଥିବା ବିଭିନ୍ନ ଶ୍ରାଦ୍ଧ କର୍ମ ମଧ୍ୟରେ ମହାଳୟା ଶ୍ରେଷ୍ଠତମ । ଏହି ଅବସରରେ ପିତୃ ପକ୍ଷରେ ଯେକୌଣସି ଦିନ ନିଜର ସାଧ୍ୟ ମତେ ପିତୃପୁରୁଷଙ୍କୁ ଶ୍ରାଦ୍ଧ ଓ ବ୍ରାହ୍ମଣ ଭୋଜନ ଦିଆଯାଏ । ଏହାଦ୍ୱାରା ପୁଣ୍ୟ ଲାଭ ଏବଂ ବଂଶର ଉତ୍ତର ପିଢ଼ିର ସକଳ ଉନ୍ନତି ହେଉଥିବା ବିଶ୍ୱାସ କରାଯାଏ । କିମ୍ବଦନ୍ତି କହେ, ମହାଦାନୀ କର୍ଣ୍ଣଙ୍କର ଦାତାପଣିଆର ପୁରସ୍କାର ସ୍ୱରୂପ ଯମପୁରରେ ତାଙ୍କୁ ସୁନା, ରୁପା ମିଳିଥିଲା । ହେଲେ, ଖାଦ୍ୟ ଦିଆଯାଇ ନ ଥିଲା । କାରଣ, ଜୀବିତାବସ୍ଥାରେ ସେ କେବେ ଅନ୍ନଦାନ କରି ନ ଥିଲେ । ଯମରାଜଙ୍କୁ ପ୍ରାର୍ଥନା କରି ସେ ଚଉଦ ଦିନ ପାଇଁ ମର୍ତ୍ତ୍ୟକୁ ଆସି ବ୍ରାହ୍ମଣ ତଥା ଗରିବମାନଙ୍କୁ ଅନ୍ନଦାନ ଦେଇଥିଲେ । ଯମପୁର ଫେରିବା ପରେ ତାଙ୍କୁ ଆଉ ଅନ୍ନରୁ ବଞ୍ଚିତ କରାଯାଇ ନ ଥିଲା । ମର୍ତ୍ତ୍ୟଲୋକରେ କର୍ଣ୍ଣ କଟାଇଥିବା ସେହି ଚଉଦ ଦିନ ଥିଲା ପିତୃ ପକ୍ଷ । ବିଭିନ୍ନ ସ୍ଥାନରେ ପାଳନ ପୁରୀ ବଡ଼ ଦେଉଳରେ ବାଇଶି ପାହାଚରେ ପିଣ୍ଡଦାନ କର୍ମ ହୁଏ । ପଶ୍ଚିମ ଓଡ଼ିଶା ଜଗନ୍ନାଥଙ୍କ ପରି ଦଶହରା ସମୟରେ ମା ସମଲେଶ୍ୱରୀଙ୍କ ବିଭିନ୍ନ ବେଶ ଅନୁଷ୍ଠିତ ହୁଏ । ଯାହା ମହାଳୟା ତିଥିରୁ ଧବଳମୁଖୀ ବେଶରୁ ଆରମ୍ଭ ହୁଏ । ଦେବୀଙ୍କ ଏହି ଅଲୌକିକ ବେଶକୁ ଦର୍ଶନ କଲେ ଗଙ୍ଗାସ୍ନାନର ଫଳ ମିଳେ ବୋଲି ବିଶ୍ୱାସ ରହିଛି । ଦଶହରା ମାସ ପିତୃପକ୍ଷରେ ପରଲୋକଗତ ପିତୃପୁରୁଷଙ୍କୁ ପିଣ୍ଡପ୍ରଦାନ ପରେ ଗଙ୍ଗାସ୍ନାନ ବିଧି ରହିଥିବାରୁ ପଶ୍ଚିମ ଓଡ଼ିଶାର ଲୋକେ ବିକଳ୍ପ ସଦୃଶ୍ଯ ଦେବୀ ସମଲେଶ୍ୱରୀଙ୍କ ଧବଳମୁଖୀବେଶ ଦର୍ଶନ କରିଥାଆନ୍ତି ।
ମେକ୍ସିଲେଟିନ, ଏକ ବିକ୍ରୟ ନାମ ମେକ୍ସିଟିଲ୍, ହେଉଛି ଏକ ଔଷଧ ଯାହା ଜୀବନ ବିପଦାପନ୍ନ ନିଳୟ ସ୍ପନ୍ଦନ ଓ କେତେକ ମାୟୋଟୋନିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୌଣସି ଚିକିତ୍ସା କାମ ନକଲେ ଏହା ବ୍ୟବହୃତ ହୋଇପାରେ । ଡାଇବେଟିସ୍ ନ୍ୟୁରୋପାଥି ପାଇଁ ବ୍ୟବହାର ଭଲ ଭାବରେ ସମର୍ଥିତ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଛାତିରେ ଅସ୍ୱାଭାବିକତା, ମୁଣ୍ଡବିନ୍ଧା, ମୁଣ୍ଡ ହାଲୁକା ଲାଗିବା ଏବଂ ଅଇ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆରିଦମିଆ, ହୃଦ୍‌ପାତ, ଯକୃତ ସମସ୍ୟା, କମ୍ ପ୍ଲାଟେଲେଟ୍, ବାତ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଏହା ଆଇବି ଆଣ୍ଟି-ଆରିଥମିକ୍ ଶ୍ରେଣୀର ଏକ ଔଷଧ ଏବଂ ଏକ ସୋଡିଅମ୍ ଚ୍ୟାନେଲ୍ ବ୍ଲକର୍ ଭାବରେ କାର୍ଯ୍ୟ କରେ । ୧୯୮୫ ମସିହାରେ ଡାକ୍ତରୀ ବ୍ୟବହାର ପାଇଁ ମେକ୍ସିଲେଟିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୬୭ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ୧୫୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୪୭ ଡଲାର ଥିଲା ।